
U pravdi je mir 


U ovim presudnim časovima, kada čovječanstvo 
pokazuje neku grozničavu uzrujanost i nemir, a u 
svijetu vlada nered i disharmonija, kada je također 
zlo svojim mrežama opkolilo cijelu atmosferu, svi 
smo svjesni, da treba nekog izlaza, da nam nešto 
fali, za čim čeznemo. Nešto trebamo, ali što? 

Ako se sjetimo da tako veliko nezadovoljstvo 
vlada u svijetu, da čovječanstvo kao nikada nije bilo 
toliko razdvojeno, da je mržnja među klasama, na- 

rodima i pojedincima, da je konačno nered i nesklad 
u svim institucijama — onda nije teško pogoditi da 
je mir ono dobro za kojim suvremeno čovječanstvo 
teži i u kojem bi moglo naći spas) il oslobođenje. 

Mir, ali pravi istinski mir koji se temelji na 
pravdi i ljubavi, a ne na sili i mržnji, Neobično je 
suvremena nauka Kristova o nebeskom kraljevstvu, 
koje je kraljevstvo mira, ali ujedno kraljevstvo borbe. 
Krist je rekao đa nam ostavlja svoj mir i da nam 
daje svoj mir, ali je nadodao ne onako kako svijet 
daje. Tu je cijeli problem, 

I svijet daje mir kao i Krist, Ali, jedan daje lažni 
a drugi istinski, jedan svjetski a drugi nebeski, 

Krist je kazao da je svijet postavljen u zlu. Zato nije 
ni primio Krista, jer je bio u tami. Tama, ga nije pri- 
mila zato da može živjeti u miru, lažnom dakako 
miru i podavati se »mirno« nižim strastima, koje su 


ga potpuno zaokupile, To je ona uspavanost radi 
koje struja pokvarenog svijeta provejava čovjekom 
što teži za instinktivnim željama, a nema snage da se 
opre zlu i da naglasi prvenstvo duha i zakoni Kristov. 
Lažni mir koji se može ušuljati i u srca vjernika i 
tako obuzeti njihovu nutrinju da više nisu ni kadri 
reagirati na zlo koje ih okružuje. 

Kristov mir se, naprotiv, postizava borbom, sa- 
mozatajom i odricanjem. To je mir koji dolazi iz 
nutrinje, osvježene Hristovom milosti, koja mlade- 
načkom snagom provaljuje vani da uspali i užeže, 
da sječe i uništava, ali samo zlo i pokvarene instinkte. 

To je onaj mir do kojega su veliki sveci došli 
samo velikim naporom, a radi kojega su žrtvovali 
svu svoju ličnost da je zatim potpuno poklone Bogu. 
On je plod velike pobjede izvojštene nad ljudskim 
strastima koje se kao divlja sila dižu protiv nutarnjih 
vrednota. Taj se pravi mir sastoji u tome da skršimo 
svoga neprijatelja, istinskoga neprijatelja naše duše, 
mtelektualnih i moralnih vrednota, neprijatelja kojega 
također nosimo neprestano u svom tijelu, a na kojega 
se je tako bolno tužio i veliki sv. Pavao. Samo tada 
kad čovjeku uspije da izvošti pobjedu nad pobje- 
dama, kad nadvlada samoga sebe, može nastati har- 
monija i mir u nama, 

Ali takođeri među nama. Samo krš- 
ćanske jake duše mogu unijeti vedrine u nesređeni 
moderni svijet, Te kršćanske ličnosti na kojih se 
licima odrazuje sređenost Kristova kraljevstva sliče 
tihom povjetarcu što ublažuje i diže žestinu, pa 
stvara svježu atmosferu života. Te duše, koje neodo- 
ljivu snagu svoje nutrinje odrazuju u. cijeloj svojoj 
pojavi, zapravo su gospodari svijeta koji drže u 
svojim rukama. Kad sinovi Boji oni su nosioci har- 
monije, 


130 


Samo vjernici jakog i nutarnjeg života mogu 
spasiti prve vrednote, jer oni sami mogu dati neslo- 
mivo svjedočanstvo moralnih vrednota u, ovom te- 
škom vrtlogu razularenih živinskih strasti kada se 
čovječanstvo podaje ai ne vjerujući više ni u pravdu 
ni u ljubav, 

Spasitelj je upozorio svoje: apusteše da će biti kao 
janje među vukovima, A čini se da je svaki vjernik 
postavljen među neprijatelje koji mu nastoje ugrabiti 
mir i sreću, Kršćanstvo nije od svijeta, a u svijetu je. 
Zato svijet mrzi i progoni kršćanstvo, protivi se nje- 
govojl nauci i nastoji pomesti harmoniju koja vlada u 
kršćanskim dušama, Tu je ona dramatska borba na 
koju nag je upozorio sam Spasitelj, a koju živo osje- 
ćamo na svakom koraku, 

U nastupu svoje uzvišene misije kazao je Pio XII: 
»Imamo pred sobom viziju da velika zla djeluju u 
svijetu i da nas Svevišnji šalje u pomoć nenaoružana 
doduše, ali puna pouzdanja.« Pa kad vidimo sve ko- 
mešanje ovoga ttužnoga današnjega svijeta, čini nam 
se, kao da se samo jedna bijela pojava pokazuje u 
tamnoj i burnoj noći, koja svijetlom vječne istine 
tjera tmine, donosi harmoniju, ublažuje strasti i 
podjeljuje mir. Slika Petrove lađe koja je uvijek na 
uzburkanom moru, a koja se uvijek bori protiv oluje, 
tako je danas aktuelna. Pa kolikogod se jače bunile 
te ljudske oluje ljudskih strasti, kolikogod zato veći 
nered i nesklad obuzimao ovaj svijet to će jačim 
glasom da se čuje riječ onoga koji zamjenjuje 
Krista na zemlji, 

Ne znam da li je ikad koji umjetnik kušao opi- 
sati nadasve dirljivu zgodu kada se neotesani i ne- 
kulturni ribar došuljao stepenicama Palatina da se, 
nenaoružan, sukobi s gordim rimskim imperatorom: 


ITET 

jer se radi o sukobu duha i sile, kreposti i bahatosti. 
Svakako savršena slika cijele današnje borbe. Po- 
nosni imperator bi se bio svakako nasmijao, da mu 
je galilejski ribar otkrio tajnu svoga srca i kazao mu, 
da misli na ruševinama njegova carstva sazidati kra- 
ljevstvo Kristovo. Bio bi se nasmijao ali bi se bio i 
prevario u kalkulaciji. 

Najveća jest tragika čovječanstva što ne može shva- 
titi neopisivo veliku snagu pobjede Kristove koju ne 
može razrušiti nikakva sila, i što ne pojmi da je to 
kraljevstvo koje će se oduprijeti usprkos svih neprija- 
teljskih navala, čisto duhovno. Kažem pobjeda, jer 
kršćanstvo ne može doživjeti poraza ni tada kad su 
njegovi članovi najteže ponižavani. Naprotiv, baš 
tada, po uzoru svoga utemeljitelja, osjeća se u 
njemu neka mladenačka snaga koja ga obnavlja i 
koja donosi plodove mira i sreće, bilo u samim vjer- 
nicima bilo u okolini dobre volje. 


Sve se tumači time što je kršćanstvo duhovno 
kraljevstvo, pa zato je pobjeda njegova čisto du- 
hovna. Zato i mir o kojem govorimo može biti samo 
u duhovnom, u nutrinji srca, gdje vreva svijeta i 
pokvarenost ljudska ne dopire. Pa ako hoćemo da 
uistinu zavlada mir i sreća da se postavi neka har- 
monija koja će postaviti sklad i red među ljudima i 
smiriti uznemirene duhove današnjeg čovječanstva, 
treba naročito naglašavati ovo duhovno carstvo i 
ovo sakriveno bogatstvo, Treba se trsiti da se onaj 
sakriveni dragulj otkrije, a nutarnje svijetlo da izađe 
na vidjelo, da zasvijetli i užeže ohladnjela srca ljudi. 

Postoji u našim dušama neka neopisiva krepost, 
rekao bih, neka sila, jaka kao: Bog, pokretna kao 
Duh, stvaralačka kao prva Riječ, koju je silu sam 
Krist svojom rukom posadio u naša srca, a koja bi 
mogla da čini čudesa. To je ona nadnaravna stvar- 

nost koja dolazi s neba, a koja nije drugo nego dio- 
ništvo vječnog Božjega života, onog života koji je 
bio uvijek izvor mira, To je ona milost koja nas čini 
jedno s Bogom i ljudima. To je onaj temelj mističkog 
tijela Kristova. Samo kad bismo znali za dar Božji! 
Kad ne bismo ugušivali duha kojega smo primili! 
Samo kad bismo znali doći do blaga sakrivena u na- 


šim dušama, otstraniti mu zapreke i dozvoliti mu da 


se razvije, da provali vani, i izvrši svoje djelo, koje 
je već započelo, 


Od onoga časa kad je Krist došao na svijet pje- 
vali su anđeli da je također mir došao na svijet. Ali 
također od onoga istoga časa kad je mir došao na 
svijet, došao je onaj koji je donio mir. Vesela vijest, 
koju su od Krista apostoli raširili cijelim svijetom, 
bila je zapravo uzbuna na rat: Dan je bio znak rata 
protiv svega što nije Kristovo i što se ne slaže 
s evanđeljem, Rat protiv strasti i protiv instinkta. Ma 
protiv“ sile i nepravde. 


Konačno što ćemo više: dva kraljevstva na letom 
teritoriju ne mogu se zamisliti. Među nama će vla- 
dati neprestana borba. Sve do časa dok jedan pot- 
puno ne uništi drugoga. 


Ne znamo što nosi budućnost na pojedinim 
točkama ove kruge zemaljske, ali znamo za sigurno 
da se posvuda osjeća borba među ovim dvjema kra- 
ljevstvima, da je neprestana borba između duha i 
materije, strasti i razumnosti, sile i pravde. Ondje, 
gdje bude potpuno ugušeno kraljevstvo nebesko, činit 
će se da vlada mir, ali to je lažni mir čovjeka koji 
u njedrima nosi zmiju. A ondje, gdje bude nadjačala 
evanđeoska vijest, vladat će mir i red, harmonija i 
sklad, jer je svojstvo duha da postavlja red. A mir 
je spokoj reda: tranquillitas ordinis, 


\ 

Ako: sada nadovežemo samo to da reda ne može 
biti drugačije nego ako. svakome dademo njegovo 
mjesto, ako niko ne uzurpira tuđeg prava, onda će 
nam biti shvatljiva lozinka, pod kojom se moramo 
zajedno s Namjesnikom Kristovim svi boriti, a koja 
glasi: u pravdi je mir, Samo preko pravde dolazi se 
do mira. 

U ovim zadnjim vremenima, kada totalitarni re- 
žimi podvostrčuju svoje udarce sile, osjećamo da 
ostaje još samo jedna jedina nada u nama kršćanima. 

Nada je na kršćanima, ali pravim istinskim kršća- 


nima, koji zaista žive životom Kristovim pa im je: 


uspjelo da budu prožeti načelima Kristove nauke, 
Kršćani, koji su uspjeli da vladaju sami sobom, moći 
će vladati drugima. Oni, koji imaju snage da suzbiju 
najprije svoje strasti, imat će snage da se suprot- 
stave instinktima sile i nepravde, Ništa nam toliko u 
našim danima ne treba kao jakih kršćanskih duhova, 
oslonjenih na Kristovoj nauci, koji će imati snage da 
se odupru razornim silama* svijeta koje rastočuju i 
razdvajaju čovječanstvo. Spas je samo u dušama iz 
kojih izbija jakost i snaga Kristova. 
' H. Bošković 


Korist i potreba razmatranja 


Cilj razmatranja — vidjesmo — jest postati boljim. 
Sada nam se čini najkorisnijim progovoriti o: po - 
trebi razmatranja, o uzrocima uspjeha ili 
neuspjeha u razmatranju,y o suhoćama i 
utjehama za unutarnje molitve, a tek poslije toga 
opširnije o samoj unutarnjoj molitvi, o razma- 
tranju. Glavnije je u praktičnom duhovnom životu 
biti uvjeren o potrebi razmatranja, znati se pripraviti 

za razmatranje, izbjegavati uzroke neuspjeha i vla- 
dati se za suhoće i utjehe, nego li i najopširnije znati 
o samom razmatranju. : 

Korist i potreba. Kad bismo imali da sve 
naše dužnosti kao kršćana ili redovnika ili svećenika 
s jednom riječju da izrazimo, ta jedna jedna riječ bila 
bi ova: »savršenost« ili jasnije »težnja za savršenošću«, 
To je sadržaj i smisao života svakog čovjeka. To je u 
sadanjem redu Božje Providnosti volja Svevišnjega 
jasno i očito izražena. Jer za svakoga bez razlike 
je rekao Spasitelj: »Ljubi Gospodina Boga svoga svim 
srcem svojim i svom dušom svojom i svom. misli 
svojom i svom snagom svojom! Ovo je najveća i prva 
zapovijed.« (Mt. 22, 38; Mark. 10, 30). I spomenuvši 
zatim zapovijed ljubavi prema bližnjem, zaključi: »O 
ovim dvjema zapovijedima visi sav zakon i proroci.« 
(Mt. 22, 40). A sveti Pavao govori: »Izvršenje je dakle 
(čitavoga) zakona ljubav.« (Rim. 13, 10). Razlika iz- 
među kršćana u svijetu i osoba Bogu na osobiti način 
posvećenih u redovničkom ili svećeničkom staležu 
jest samo u izvanjskim i vidljivim sredstvima savrše- 
nijeg staleža i u jačem, intezivnijem stepenu ove 
obvezatnosti u težnji za savršenstvom, Ali svima je 
zadana ista »najveća i prva zapovijed«: težiti za sa- 
vršenstvom ljubavi Božje. A baš ona težnja za savr- 
šenstvom ljubavi prema Bogu nailazi na različite po- 
teškoće ili zapreke u nama, Te zapreke ima baš raz- 
matranje da ukloni. Ove poteškoće u glavnom mo- 
žemo označiti: Zapreka sa strane razuma i zapreka 
sa strane volje, 

Sa strane razuma: prva poteškoća 
jest nepoznavanje nadnaravnog, božanskog života 
duše. Lijek protiv ovoga zla jest pobožno čitanje so- 
lidnih duhovnih knjiga, slušanje dobrih pouka i pro- 

povijedi. Za ovako pobožno čitanje ili slušanje može 
se reći, da je već početak razmatranja, 

Druga zapreka težnji za savršenstvom lju- 
bavi Božje jest nepromišljenost, površnost (ležernost), 
uobičajenost života (rutiniranje), manjak: vjerskih 
misli, neka vrst lakše, ali već uobičajene duhovne 
zaboravi. Sve bi se to moglo u kraće reći: duševna i 
duhovna refleksija, koja se praktički pretvara u for- 
malizam ili čak u indiferentizam, a to stvara straho- 
vitu pustoš na duhovnom polju bilo u svetištu bilo u 
svijetu. 

Odakle dolazi, što vjera u mnogima spava. Njihov 
se, naime, razum rijetko bavi promatranjem objav- 
ljenih istina, velikih otajstava Božjih i Krista Spasi- 
telja i ljubitelja duša. Ako se možda i bave proma- 
tranjem uzvišenih nadnaravnih istina, to se odvija 
nekako materijalno, a možda i nekako materijali- 
stički, samo radi koje neposredne koristi, koju imaju 
.da isprose kao na pr, vremenitu milost, Ili možda 
obavljaju ovo promatranje nekako mrtvo, skoro me- 
hanički, držeći vjerske istine za istinite, ali ih, barem 
praktički ne smatraju životnom i uzvišenijom hranom 
razuma. Ove im istine i objavljena otajstva možda 
izgledaju kao nekakav jaram i suha dužnost silom 
nametnuta odozgo, koju moraju nositi, da u preko- 
grobnoj budućnosti uzmognu imati život sretan. A da 
bi ove objavljene istine i božanska otajstva mogla i 
morala već sada biti izvorom nadubljeg i najplodo- 
nosnijeg života za razum i najbiranijeg veselja za 
čitavog čovjeka, to niti ne naslućuju. 

Iz istog tog nekog duhovnog mrtvila dolazi, što 
je ufanje bez žive težnje za duhovnim dobrima već 
ovdje, a nadasve prema vječnim dobrima i bez ve- 
likih i svetih želja. Ljubav je bez žara i zanosa, kao 
okovana ili sputana bezbrojeva lakih grijeha i nesa- 

vršenosti. Dok smo tako u nekoj vrsti sna i zamrlosti 
za nadnaravni i božanski život u našoj duši, dotle nam 
je mašta pozorište ludorija, naše sjećanje zaronjeno 
u moru smiješnih i ispraznih uspomena, a duh se troši 
u beskorisnim mislima i pretjeranim zaposlenjem u 
različitim službama i poslovima. 


Ovom duhovnom snu može učiniti kraj jedino raz- 
matranje. Njime će vjera malo po malo oživjeti, 
vjersko uvjerenje i misao na Boga učvrstiti, a nadna- 
ravni će se mentalitet uspostaviti i duhovni horizont 
proširiti. Naš će život postati život vjere,  ufanja, 
svetog i sinovskog straha, te žarke ljubavi prema 
Bogu, kako to dolikuje odabranim sinovima Božjim. 
I čitavo naše djelovanje moći će biti prema visokom 
znanju kršćanina, redovnika, svećenika jer će — 
po razmatranju — oko naše vjere biti bistro, otvoreno 
i pozorno. ' 


Treća zapreka k savršenstvu jest nepozna- 
vanje nas samih. Samoljublje. nas zasljepljuje. Kada 
vidimo da smo poniženi radi naše duševne bijede i 
kada osjećamo klonulost i smalaksanje radi poteš- 
koća, koje bismo imali svladati, da uklonimo tu našu 
duhovnu bijedu: tada kao instinktivno — pod utje- 
cajem slijepog samoljublja — volimo zatvoriti oči 
da nas naša stvarna niskost ne bi neprestano zasti- 
đivala pred nama samima, 

Posljedica je toga, da više ne vidimo ni svojih 
mana, koje bi nam trebalo popraviti niti poznajemo 
svojih neprijatelja, koje bi trebalo suzbijati i nadvla- 
dati. Jasno je, da ćemo u takovom stanju ili uopće 
odustati od svake borbe, ili, ako budemo vodili neku 
borbu iz nekog ne baš jasno određenog uvjerenja, ta 
će borba biti skoro bez ikakvog uspjeha, jer će biti 
borba »na nepouzdano, neodređeno, kao borba onoga, 

koji bije vjetar« (I. Kor. 9, 26). »Biju vjetar oni, koji 
bučno rade s izvanjim sjajem no pravoga neprijatelja 


ne obaraju, pa zato ništa solidno ne izvode«, nado- | 


daje dr. Franjo Zagoda tumačeći spomenute riječi sv. 
Pavla. 

No možemo pretpostaviti, da netko nema osobitih 
mana. Ali bez dvojbe tomu ostaje da postigne kre- 
posti i da se u njima do savršenosti usavrši, Ali, ako 
ne zna kojih kreposti nema, ili kojih više i hitnije 
treba; ako ne zna, koja je njegova duhovna strana 
slabija, prema kojoj bi imao najviše usmjeriti. svoje 
napore: tada će njegov život kolebati bez točno odre- 
đenog pravca, On će djelovati prema časovitim raspo- 
loženjima, prema nekim nejasnim inspiracijama, koje 
dolaze i odlaze bez reda i povezanosti. 

Lijek protiv ovakovog nepoznavanja sebe jest 
donekle u ispitivanju savijesti. Ali mnogo jači i us- 
pješniji lijek jest živo gledanje nas samih za razma- 
tranja. U razmatranju smo, naime, živo promatrali 
ideal kreposti i ljepotu kreposnog života, uzvišenost 
svetosti, a nadasve onakovu kakovu je Isus Krist u 
sebi imao i u životu svome pokazivao, kakovu su sveci 
u sebi izradili svojim naporima i Božjom milošću. 
Poslije takovog promatranja svetosti dolazi nam kao 
prirodno da pogledamo na sebe i vidimo, koju obnovu 
u sebi i svom životu imamo da proizvedemo. Zato 
onaj, koji zanemaruje razmatranje ili ga sasvim po- 
vršno obavlja »ne zgraža se nad samim sobom, jer 
ne osjeća svoje bijede« (Sv. Bernard; De Consider, 1. 
1, c. 2). Naprotiv dobro i redovito obavljano razma- 
tranje čini — tako reći — da prstom diramo mno- 
žinu svojih pogrešaka i nesavršenosti, čini, da se 
osvjedočimo o svojem duhovnom siromaštvu u kre- 
postima i zaslugama; te da jasno vidimo svoju neznat- 
nost i niskost, kada usporedimo svoj život sa životom 

mo 


svetaca, a nadasve s Onim, koji je sama i nestvorena 


svetost i isto savršenstvo. 

Iz razmatranja, dakle, zasjat će nam jasna slika 
nadnaravnog božanskoga života duše, niknuti će oz- 
biljnost i promišljenost života i duboka spoznaja 
našeg siromašnog »ja«. Odatle će se nužno začeti 
krepost poniznosti, koja je temelj čitave duhovne 
zgrade svetosti i prvi korak vraćanja duše k Bogu. 


O. D. Budrović 


Smisao kršćanskog ufanja 


Živimo u doba, kad nam raznobojni ideolozi poru- 
čuju, da nebo ostavimo vrapcima, a zemlju da pre- 
pustimo njima, Njihove se želje ne izdižu nad kukav- 
nim lijetom vrapčijih krila, iako im je dubina srca 
skrila zov Boga. I govore s bezbožnim . Rčnanom: 
»Samo oni uspjevaju naći tajnu života, koji znaju 
ugušiti svoju unutarnju žalost, odreći se nade, ušutkati 
nemirne sumnje, na kojima se zaustavljaju samo slabe 
duše i izmorene epoke«, Oni dao da svijesno ili ne- 
svijesno opetuju očajni krik Lutera: »Nebo se sjaji 
zvijezdama, ali ono nije učinjeno za nas.« Koji kon- 
trast! Kršćani nalaze tajnu života baš u svetoj nadi; 
oni očekuju pomoć svoju upravo od zvijezda (Ps. 120). 

Krist nam je otkrio tajnu neba: život presv. 
Trojstva. Kazao nam je što je vidio i čuo kod svog 
nebeskog Oca (Iv. 4, 14), Pozvao nas je u kraljevstvo 
Oca Svojega, gdje su »mnogi stanovi« (Iv. 14, 2). 
Čitava Njegova misija bila je, da prelije u nas ono 
blaženstvo, koga je On bio izvor, I odonda nikakva 
naravna nada, pa ni ona, koja bi nadilazila prostor 

omeđenog kozmosa, ne može da smiri naše srce, jer 
je Krist u nj ulio novo ufanje, koje je usidrilo naše 
srce u more Božjeg života, »Imamo nadu kao čvrsto 
i sigurno sidro; koje prodire do unutrašnjosti zastora 
(neba), kamo je kao preteča za nas ušao Isus« (Žid. 
6, 19). To je nov stadij života, koji ne mogu zamisliti 
oni što ne vjeruju, Kršćanska nada čini da već sada 
živimo u atmosferi blaženika, jer nadati se znači: 
živjeti s onim što se nada, tamo upraviti svoj pogled, 
tamo se bez prestanka vraćati, tamo naći hranu svo- 
jim mislima, 

Sadržaj je nadnaravnog ufanja vječno bla- 


ženstvo (II. II 17a. 2). A ono se sastoji u postig-. 


nuću samog Boga, ne kakav je On u djelima stvore- 
nim, niti u zagonetkama i simbolima objave, niti u 
otajnim formulama Dogme, nego direktno i neposred- 
no u Njegovoj bitnosti, Kršćani se nadaju vidjeti Boga 
licem u lice, prisustvovati prizoru Njegove imanentne 
aktivnosti, promatrati rađanje Riječi i proizlaženje 
Ljubavi (Duha Svetoga), biti dionikom života, slave i 
radosti uzvišenog Trojstva, naći u Njemu ispunjenje 
svih želja, bilo onih što proizlaze iz čiste naravi, bilo 
onih što proizlaze iz krštenja i nebeske milosti 
(Janvier: L'exposition de la morale cath.: L'Espoir), 
Zato sv. Pavao naziva nadu »nadom slave« «spes 
gloriae« (Kalos, 1, 27; Rimlj. 5, 2; Žid, 3, 6). Sve ono 
što smo spoznali po vjeri, nadamo se postići po 
ufanju. Kako mora podići srce kršćanina tako ne- 
procjenjivo bogatstvo sv. ufanja, kako je lako ići 
trnovitim putem života gledajući na tako veliku 
nagradu! Prorok je s pravom govorio: »Prisilio sam 
srce svoje da ispunja zapovijedi Tvoje radi nagrade« 
(Ps. 118), a sv, Pavao moli za prve kršćane: »Bog 
ufanja nek vas ispuni svakom radošću u vjerovanju, 
da obilujete u ufanju i kreposti Duha Svetoga.« 

Pitanje je, kako ćemo postići predmet našes ufa- 
nja. Zar svojim silama? — Davno je to bilo, kad se 
je stvorenje htjelo podići svojim genijem do vrhurica 
slave: »Uzići ću na nebo, postavit ću. prijestolje 
svoje poviše zvijezda, postat ću sličan Previsokomu« 
(Iz. 15! 13—15). Tako je govorio oholi Satan i strmo- 
glavio se u pakao. A on je isti upropastio prve ljude 
nagovorivši ih na preuzetnost: »Onog dana, kad 
postanete svijesni svojih sila i kad se njima poslužite, 
imat ćete dijela u znanju, slavi i moći Božjoj« (Gen. 
2, 5). — Kršćanin znade, da vječno blaženstvo može 
postići jedino pomoću svemogućnosti Božje, koji hoće, 
koji može i koji je obećao, da će nas spasiti (Žid. 10, 
23; Tit. 1, 2). Pravi oslon kršćanskog ufanja jest sve- 
mogućnost Božja. »Mi idemo k Bogu po Bogu, mi 
ćemo ući u posjedovanje Boga uz pomoć Božju« 
(Janvier: op. cit.). I nitko nas drugi ne može dovesti 
k Njemu, jer »K neizmjernom dobru može nas privesti 
jedino neizmjerna moć« (sv. Toma II. IL 17, a. 2). 
To ne znači, da se moramo držati pasivno u djelu 
svoga spasenja, Crkva naučava, da će vječno blažen- 
stvo biti nagrada našim dobrim djelima, ali mi ćemo 
djelovati dobro — jedino uz pomoć i pokretaj Boga. 
I tako krepost ufanja drži kršćanina u poniznosti, da 
se ne oslanja na svoje sile, nego da svu nadu postavi 
u ruke Vječnog Oca, koji će ga dovesti do slave. Zato 
sv. Crkva naređuje, da često obnovimo djelo ufanja, 
da se tako uvijek sjećamo, kamo idemo i za čim naše 
srce mora težiti. 

Čestoput čujemo, kako se protivnici vjere izruguju 
kršćanima, što se nadaju nečemu što nikad nijesu 
vidjeli i spočitavaju im, da time zapriječuju napredak 
čovječanstva, jer da »vjerska načela, koja govore o 
životu preko groba, odvraćaju proletarijat od nasto- 
janja oko ostvarenja sovjetskog raja, koji je od ovoga 
svijeta (Pijo XI. u enc. »Divini Red.«), Kršćansko 

ufanje ima svoj stalan red. Po njemu »sva druga 
dobra ne smijemo tražiti od Boga, nego ukoliko vode 
k vječnom blaženstvu« (sv, Toma ib, ad 2.). Krist nas 
je to poučio u »Očenašu«, Najprije moramo tražiti 
kraljevstvo Božje, a onda kruh, A ta prošnja — kaže 
koncil Tridentinski — označuje sva vremenita dobra 
potrebna za život t, j, za tijelo, za duh i za srce. I 
tako pod utjecajem kršćanskog ufanja kraljevi postaju 
ocima naroda, bogataši braćom siromaha, auktoritet 
i sloboda se spajaju. 

Sveci se nijesu mnogo brinuli za zemaljska dobra, 
Znali su: »Tko čezne za nečim velikim, izgleda mu 
neznatnim sve što je manje od toga« (sv, Toma ib. 
ad 3). Sve su gledali u perspektivi kršćanskog ufanja. 
A to je najvažnije. Kršćaninu nije svrha prodrijeti u 
tajne znanosti i umjetnosti, nego prodrijeti u tajne 
neba, Čitavi svemir služi mu za ljestve da se popne 
k Bogu, jer duša je čovječja veća od svijeta. »Ernest 
Hello je imao za domovinu beskonačnost. Ako je 
gledao ocean, mislio je na granice oceana; ako je 
gledao sunce, osjećao je što fali njegovu sjaju i nasto- 
jao je dosanjati neviđeno Sunce, u svijetlu kojega 
ovo naše sunce postaje tek mrlja« (M, me L, Fećlix- 
Faure-Goyau), »Ufanje — kaže sv, Grgur — podiže 
duh do vječnosti, zato ne osjećamo nikakvo izvanjsko 
zlo« (L, de Joseph c, 5). To je ljepota kršćanskog 
ufanja, da smiri težnje duha i srca, da obnovi dru- 
štvo i pojedinca, da se brine za sve potrebe čovje- 
čje. Ufanje je uz vjeru i ljubav najvažniji faktor nad- 
naravnog organizma, Jasno je, da treba imati čisto 
srce, koje iskreno ljubi, da se bez straha može iskre- 
no ufati u Gospodina. A u tomu je izvor mira i sreće, 
»Nek se vesele svi, koji se ufaju u Tebe; vječno će 
se radovati i prebivat ćeš u njima« (Ps, 5, 12), 


Rajmund Kupareo O. P.. 


142 


Novi život 
. (Nastavak) 
3. Kako Krist živi i djeluje u nama? 

Premda Krist živi u nama svojom istinom, milošću 
i snagom svojih kreposti, ipak mi time ne postajemo 
Božanstvom. Neizmjeran je jaz između čovjeka, bića 
konačnog i nesavršenog, i Boga neizmjernoga i savr- 
šenoga, Zato se naša narav ne može pretvoriti u Bo- 
žansku niti se može čovječja narav pomješati sa Bo- 
žanskom tako, da bi se izgubila u Božanstvu ili da bi 
izgubila svoju osobnost, Čovjekom ostajemo i onda, 
kad djetetom Božjim postanemo, Ne možemo se da- 
kle nikada potpuno preobraziti (transformirati) u 
Krista, Boga-Čovjeka, kad On živi po milosti u nama. 
Krist jest i ostaje Sin Božji, a mi samo po milosnom 
djelovanju Njegovu u nama imamo dio u časti djece 
Božje. ' 
Kadgod dakle velimo, da se preobrazujemo u Kri- 
sta, mislimo pod tim, da Mu postajemo duhom. sve 
sličniji, Nikada Mu ne možemo postati jednaki, jer 
uvijek ostaje nepremostiva razlika između nas stvo- 
rova i Krista-Boga. A duhom postajemo sličniji Kri- 
stu, u koliko ostavljamo svoje ljudske pogreške, ljud- 
ske nakane i želje, te predavajući se Kristu, obučemo 
Krista, što biva tako, da nasljedujemo kreposti, na- 
kane i želje Kristove te radimo i trpimo poput Krista 
da izvršimo volju Očevu. 

Da rastumače kako Krist živi i djeluje u nama, 
Gospodin i apostoli Krista prispodabljaju trsu, a nas 
lozama; Njega drvetu, a nas granama; Njega glavi, 
a nas udovima. Sve ove prispodobe govore o unu- 
tarnjoj životnoj vezi s Kristom. Krist dakle nije u 
nama kao mrtva tvar bez života, ni kao Bog-Čovjek 

bez djelovanja. Krist je Sin Božji, Bog. On je sam 
život i samo djelo. Oniunamaživi, da djeluje. 

Mi nijesmo doduše s Kristom u fizičkoj vezi kao 
što je s Njim u vezi Njegovo čovječje tijelo, ali ni- 
jesmo ni u onako labavom odnosu, u kakovom 'su 
članovi istoga društva među sobom. Bog je duh i 
naša duša je duh. Jedinstvo duše s Kristom Bogom 
jest duhovno: jedinstvo iz kojega ima slijediti jedin- 
stvo našega razuma i volje s objavljenom voljom 
Božjom. Krist, Bog-Čovjek živi u nama slično kao 
što je ono, što spoznajemo, u našem razumu, ili pred- 
met, što ga volimo, u našoj volji. Ali jer nas Sin 
Božji neizmjerno nadvisuje, zato ovo s jedinje- 
nje obuhvata našu dušu do najdublje 
dubine tako, te nam je Krist bliže, ne- 
go što je duša našemutijelu. Zato Krist u 
nama živi i djeluje kao da je u fizičkoj vezi s našim 
silama, On djeluje u nama to silnije što Mu potpu- 
nije podvrgavamo svoje sile. Kao što trs daje život 
i djelovanje svojim lozama, a drvo svojim granama, 
tako Krist živi u nama oživljujući nas od svoga nad- 
naravnog milosnog života i djelujući u nama svojim 
božansko-čovječjim krepostima, 

Trs daje životnu snagu i plodnost samo onim lo- 
zama, koje su s njim u životnoj zajednici; a ne daje 
onima, koje ne primaju soka. milosti Njegove, pa su 
se osušiie ili su od Njega odijeljene. Tako i Krist od 
svoga milosnog života oživljava one, koji se 
i u koliko se milošću te živom vjerom, 
molitvomisakramentimadržeuživot. 
noj vezi sotajstvenim tijelom Kristo- 
vim — svetom Crkvom u kojoj djeluje 
Krist po Duhu Svetome. 

Kad je Sin Božji kao glava Crkve zaslužio pre- 
obilje milosti, sudjelovala je kod toga i čovječja na- 

rav Kristova, koja se kao razumno oruđe voljno pod- 
vrgavala osobi Sina Božjega. Tako i sada, kad nam 
po volji Očevoj Sin Božji daje svoje milosti, sebe 
samoga, daje nam ih kao Bog-Čovjek t.-j. daje nam 
ih Sin Božji po svome čovječanstvu, koje u tome 
voljno sudjeluje; predavajuć nam svoje milosti i sebe 
posredovanjem Duha Svetoga, u koliko smo Ga mi 
spremni primiti. 

Duh Sveti naime približuje nam Krista Boga-Čo- 
vjeka, »On nas prosvjetljuje mudrošću 
Isusovom« (Iv. 16, 14). »Duh Sveti jei jakost 
S visine, koju nam šalje Krist« (Luk. 24, 
49), da »pomaže našoj slabosti« (Rim, 8, 26); »I po- 
svećuje nas Duh Sveti u ime Kristovo 
(1 Kor. 6, 11) milošću Kristovom« (2 Kor. 13; 
13), ostavljajući u našoj duši kao pečatni otisak crte 
kreposti. Kristovih. To čini kad mi vjerom u Krista 
dostojno primamo sakramente svete Crkve Kristove, 
kad molimo i uopće kad činimo dobra djela. Apostol 
veli: »Molim Oca Gospodina našega Isusa Krista, da 
po Duhu Svetomu ojačate u sebi unutarnjeg čovje- 
ka, da bi Krist stanovao po vjeri u srcima vašim« 
(Ef. 3, 10). i 

Duh Sveti Kristovom milošću i krepostima preko 
naše volje djeluje i na naše tijelo, da bi i tijelom 
svojim .častili Boga (1 Kor. 6, 15), da bi udovi naši 
služili pravednosti na naše posvećenje (Rim 6, 19) i 
da bi se tako »život Kristov očitovao na našemu 
smrtnom tijelu« (2 Kor. 4, 11). 

Uvodeći Krista u život naše duše i tijela uvodi 
Duh Sveti i nas u život Kristov, da nas preko Kri- 
sta uvede u život triju Božanskih osoba — samoga 
Boga. Duh Sveti vodi nas naime preko Krista, da 
dragovoljno sudjelujemo u životu Presvetoga Troj- 
stva. Dajući nam svetost od svetosti Kristove Duh 

Sveti diže nas u vrhunaravni red djece Božje, a uli- 
jevajuć našoj duši iz zasluga Kristovih božanske spo- 
sobnosti vjere, ufanja i ljubavi čini nas sposobnima, 
da možemo primati odsjev Presvetog Trojstva te bu- 
demo donekle slični (ne jednaki) Sinu Božjemu. Duh 
Sveti daje nam naime sposobnost (krepost) vjere, da 
možemo primati objavu od Mudrosti, Sina Božjega. 
Daje nam sposobnost (krepost) ufanja, da se može- 
mo osloniti na pomoć Moći Očeve, Daje nam i spo- 
sobnost (krepost) ljubavi, da možemo osjetiti sreću 
i čežnju za Dobrotom, Duhom Svetim. 

Vjera, ufanje i ljubav jesu božanstvene sposob- 

nosti, po kojima dolazimo u vrhunaravni odnošaj 
prema Bogu. Po njima možemo — kako rekosmo — 
sudjelovati u životu Presvetoga Trojstva, u životu 
osobne Mudrosti, Moći i Dobrote Božje. Ovakovo 
sudjelovanje u životu triju Božanskih Osoba ovdje 
na zemlji odgovara našoj razumnoj naravi i neizmjer- 
noj uzvišenosti Božjoj nad nama. Sposobnosti vjere, 
ufanja i ljubavi imadu služiti čovjeku do konca ži- 
vota, kad će se vjera pretvoriti u gledanje Boga, 
ufanje u posjedovanje Boga, a ljubav u smireno uži- 
vanje Boga. 
..S vjerom, ufanjem i ljubavlju daje nam Duh Sveti 
i vrhunaravne čudoredne kreposti, kojima nas ta- 
kođer čini sličnima Kristu, da poput Njega kao dje- 
ca Božja možemo vršiti volju Očevu, 


4. Kako mi živimo u Kristu? 


Opravdanje u krstu i u ispovijedi daje našoj duši 
svetost od svetosti Kristove i božanstvene sposob- 
nosti vjere, ufanja i ljubavi. One su sjeme, kojim 
imamo mi uz pomoć Duha Svetoga djelima vjere, 
ufanja i ljubavi sve potpunije ulaziti u život Kristov 

i po Njemu u život Presvetoga Trojstva. Treba da 
mi djelom vjere primamo u sebe Mudrost Božju (Isu- 
sa Krista), da bi se tada i djelom ufanja po Kristu 
oslanjali na Svemoć Očevu i ljubavlju se kao djeca 
predali Dobroti Duha Sv, 

Vjera je prva veza, kojom se razumni stvor slo- 
bodno sjedinjuje s Kristom i Bogom, Sv, Pismo veli; 
»Koji pristupa k Bogu, treba da vjeruje« (Žid 11, 6). 
I opet: »Ovo zapovijeda Otac, da vjerujemo u Sina 
Njegova Isusa Krista« (1 Iv. 3, 23), — Kako ulivena 
krepost vjere Boga približuje nama, tako djelo vjere 
nas približuje Bogu i duhovno sjedinjuje s Bogom. 
»Koji ispovijeda, da je Isus Sin Božji, Bog ostaje u 
njemu, a on u Bogu« (1 Iv. 4, 15), 

Djelom vjere u Krista ima se roditi u nama čvr- 
sto ufanje u moć Kristovu, kojim očekujemo sve po 
zaslugama Kristovim. Apostol veli: »U ovome živo- 
tu ufamo se samo u Krista« (1 Kor 15, 19). — Kako 
se po ulivenoj kreposti ufanja Bog približio nama, 
tako se djelom ufanja mi približujemo Bogu. »Po 
Kristu imamo pristup do milosti, u kojoj jesmo i di- 
čimo se ufanjem sinova Božjih« (Rim 5, 2). »Vjeru- 
jući u Krista ufamo se u Njega i pouzdano Mu se 
približujemo« (Ef 3, 12). 

Djela vjere i ufanja imadu me dovesti do ljubavi 
prema Kristu. Zato Apostol moli: »Da bi Krist po 
vjeri stanovao u srcima vašim, da biste se po vjeri 
ukorjenili i utemeljili u ljubavi« (Ef 3, 17). — Kad 
pak ljubimo Krista stječemo ljubav Očevu i duhovno 
se sjedinjujemo s Božanstvom. .Isus veli: »Tko ljubi 
mene, Otac će moj ljubiti njega i ja ću ga ljubiti« (Iv 
14, 21), »Koji ostaje u ljubavi, u Bogu ostaje i Bog u 
njemu« (1 .Iv 14, 16). : 

Ulivene sposobnosti (kreposti) vjere, ufanja i lju- 
bavi vežu nas s Kristom unutarnjim vezom i uvođe 

u dubinu naše duše Krista Boga. Po djelima pak, što 
ih činimo po ovim ulivenim krepostima mi se preda- 
jemo Bogu u Kristu. Po ovoj duhovnoj zajednici s 
Kristom živi naša duša u Bogu, božanstvenim živo- 
tom milosti ovisna potpuno o Bogu: vjerom o Nje- 
govoj Mudrosti, ufanjem o Svemoći, ljubavlju o Do- 
broti Božjoj. 

Ova nadnaravna zajednica s Bogom po vjeri, ufa- 
nju i ljubavi očituje se i jača u duši molitvom (i raz- 
matranjem) i euharistijom te poslušnošću Bogu i 
Crkvi. Sv. Pismo kaže: »Moleći se Duhu Svetom iz- 
građuje sebe u svojoj svetoj vjeri, čuvajte se u lju- 
bavi Božjoj ufajući se milosrđu Gospodina našega 
Isusa Krista za život vječni«. (Ju 18.) Molimo dakle 
iskreno i što češće za vjeru, ufanje, a napose za lju- 
bav, za puni duhovni život. — Koliko je ova naša 
molitva iskrena, toliko poslušnošću podvrgava volju 
svoju volji Božjoj vršeći dobra djela (djela po volji 
Božjoj), osobito čuvajući bratsku ljubav prema bliž- 
njima i držeći se zajednice s Crkvom Božjom u vjeri, 
zakonu, molitvi i euharistiji (Dj 2, 42). Jer Apostol 
hoće: »Da vjera vaša i ufanje budu u Bogu, da bi 
usavršavali duše svoje poslušnošću ljubavi i brat- 
skom ljubavi« (1 Pe 1, 21). I opet veli: »Pristupajmo 
s punom vjerom, nepokolebivo ispovijedajmo svoje 
ufanje i potičimo se međusobno na ljubav i dobra 
djela ne ostavljajući naše zajednice (Crkve)« (Žid 10, 
22). 


Jer djelo ljubavi k Bogu uključuje u sebi i vjeru 
i ufanje, to je u samoj ljubavi savršenost duhovnog 
života, života u Kristu i Bogu. Zato i sama ljubav 
poslušnošću Bogu ide k sve većoj savršenosti, Go- 
spodin veli: »Tko ljubi mene, držat će riječ moju« 
(Iv 14, 23). A_ Apostol govori: »Ljubavlju izvršujući 

istinu (Božju) usavršujemo se. u svemu u Kristu« 
(Ef 4, 15). 

U koliko je u nama ojačala poslušnost prema Bo- 
gu a po tome i ljubav k Bogu razlikujemo ova tri 
stupnja savršenstva čovječjega za života: 

1, Iza posvećenja se čovjek najprije boji izgubiti 
Boga i milost Božju. Ovim strahopočitanjem pred Bo- 
gom čisti se duša od požuda, zli navika i svega, što 
bi je moglo uvaliti u teški grijeh. Duša ide putem 
čišćenja. To je prvi stupanj savršenstva, stupanj naj- 
niže poslušnosti i ljubavi. 

2, Kad se duša utvrdi u milosti Božjoj u razma- 
tranju života Isusova prosvjetljuje je Gospodin te u 
njoj raste ufanje a zato i težnja, da bi nasljedovala 
kreposti Isusove i tako suzbijala  svojevoljne lake 
grijehe. Ovo je put prosvjetljenja — drugi stupanj 
savršenstva. Duša će postići ovaj stupanj, kad bude 
poslušna Bogu toliko te bi radije izgubila život nego 
makar i lakim grijehom svojevoljno uvrijedila Boga. 

3, Svladavši svojevoljne lake grijehe milošću pro- 
svjetljena duša opaža na sebi još razne nesvojevolj- 
ne sklonosti prema stvorovima: prema časti, imutku 
i ugodnostima. Ovakove sklonosti nas mogu zavo- 
diti u razne nesavršenosti pa i u lake grijehe i time 
ohlađivati žar ljubavi Božje u nama. Ponizno oslo- 
njena na Krista i idući stopama Njegovim duša ra- 
dosno čini unutarnja i vanjska djela ljubavi k Bogu 
i bližnjemu osobito ona, koja se protive našim sklo- 
nostima prema sebi i drugim stvorovima, da bi što 
potpunije u svemu vršila volju Božju. Tako se sve 
više i više duhovno sjedinjuje s Kristom, Bogom, Ovo 
sjedinjenje je treći i najviši stupanj savršenstva za 
života, 

Djelima vjere, ufanja i ljubavi k Kristu Bogu mi 
se sjedinjujemo s Kristom i živimo u Kristu nadna- 

ravnim životom. Molimo dakle sve usrdnije za 
vjeru, ufanje i ljubav i što češće u svome srcu 
izrecimo djela vjere, ufanja i ljubavi, 
a iz vjere ufanja i ljubavi sve poslušnije izvršujmo, 
što Gospodin traži od-nas po sv. Crkvi. INeka se 
ovako uz milost Božju razvije u nama život sve pu- 
nije vjere, sve čvršćeg ufanja i sve savršenije ljubavi 
—-.sve savršenija slika djeteta Božjega, slika Kri- 
stova, 


5, Razum i volja — i život vjere, ufanja i ljubavi 
k Bogu. 


»Gospodin je ostavio čovjeka prosuđivanju volje 
njegove« (Crkv 15, 14). Čovjek. ne slijedi na silu na- 
ravne zakone ,kako ih slijede nerazumni stvorovi, 
U čovjeka sve sile njegove i sva djela njegova pa i 
stvorovi — ukoliko su mu podložni (1 Mojs 1, 28) 
— imadu se pokoravati razumu i volji njegovoj, a 
Po njima i Kristu Bogu, čije je sve. Razum ima da 
svijetli i nađe, što odgovara volji Božjoj, a volja čo- 
vjekova onda slobodno bira i čini. Zato se čovjek 
osjeća i odgovornim, ako se udaljio od volje Božje. 


Loše bira čovjek, kad se prepušta svojim strasti- 
ma, jer strasti, potamnjuju razum; a bez svijetla ra- 
zuma volja slijepo srlja za onim, na što je strast goni. 
»Razum je zastrt tamom i oslijepilo je srce onih, koji 
su se podali besramnosti i lakomosti« (Ef 4, 18). Je- 
dnako djeluje i oholost. 

Ali i onda, kad strasti ne smetaju razumu, može 
on iz vidljivoga svijeta tek donekle upoznati Boga i 
Njegovu volju. »Nevidljivoga Boga upoznajemo iz 
stvorenoga svijeta, iz onoga, što je učinjeno; a i vje- 
čnu Njegovu moć i Božanstvo tako te se pogani ne 
mogu izgovarati« (Rim 1, 20), — Ovo naravno spo- 

znanje Boga nepotpuno je. »Nesigurni su sudovi ljud- 
ski« (Mudr 9, 14). »Teško otkrivaju i ono, što je na 
zemlji, a kako će proniknuti tajne neba« (Mudr 9, 
10), — Kako naš razum slabo spoznaje Boga i volju 
Božju, koju nam je On dao u naravnom ćudorednom 
zakonu, tako i volja bez potpore Božje ne može si- 
Šurno ići za razumom. . 

Nikako pak bez pomoći Božje ne mogu ni naše 
naravne sile postići, ni volja htjeti, ni razum upo- 
znati, da je Bog naš Otac, Spasitelj i Posvetitelj i da 
nam u nebu daje svoje blaženstvo. 

Da pomogne strastima  zaslijepljenom razumu i 
volji, koji idu samo za onim, što osjetilima osjećaju, 
daje Gospodin čovjeku vidljivu objavu utvrđenu vid- 
ljivim čudesima: da bi uvjerio razum i sklonuo_ vo- 
lju. Spasitelj veli: »Da nijesam među njima činio dje- 
la, kakovih nitko drugi nije činio, ne bi imali grije- 
ha« (Iv 15, 24). I opet: »Zar ne vjerujete, da sam 
Ja u Ocu, a Otac u Meni? Barem radi djela vjeruj- 
te« (Iv (14, 11). — I kad je Gospodin svoju nauku 
predao Crkvi, potvrđuje i u Crkvi svoju nauku ču- 
desima; Sv. ap. Pavao veli: »Propovijedao sam ne uz 
dokaze ljudske mudrosti, nego pokazujuć duh i moć 
(čudesa), kako se vjera vaša ne bi osnivala na mu- 
drosti ljudskoj, nego na moći Božjoj« (1 Kor 2,5). 
Tako prema obećanju Isusovu (Mat 16, 17) i danas 
čudesa jamče (Lurd), da je u katoličkoj Crkvi. vjera 
Kristova. Čudesa su pečat Božji na vjeri i Crkvi Kri- 
stovoj. Ona ju utvrđuju Božjim ugledom kao i Kti- 
sta, Božja je dakle volja, da se oslanjamo na Crkvu 
katoličku kao na Krista i da sa štovanjem primamo 
njezinu nauku, njezine naredbe i uredbe — kao Kri- 
stove, +, 
Čudesima zajamčena nauka Crkve uz unutarnju 
milost Božju otvara našem razumu pogled preko 

naravniki granica do spoznaje, da je Bog naš Otac, 
Spasitelj, Posvetitelj i naše blaženstvo, Idući za mi- 
lošću naš se razum i volja unutarnjim djelima vjere 
ufanja i ljubavi uživljuje u Kristu: osobito u času 
sabranosti u Boga dok razmatramo nauku Kristove 
crkve, dok molimo (barem uzdasima) i sudjelujemo 
u euharistiji (žrtvi ili sakramentu), 

Ograničeni naš razum“ ni tada ne može potpuno 
shvatiti nadnaravnih dobara: milosti, kreposti, neba 
itd, što nam ih Gospodin daje niti neizmjernih sa- 
vršenosti Božjih, Niti je oko vidjelo, niti uho čulo, 
niti je u srce čovječje unišlo, što je Bog pripravio 
onima, koji Ga ljube« (Sv. Pavao), Ali po objavi utvr- 
đenoj čudesima uz milost Božju razum spoznaje vje- 
čnu vrijednost Boga i nadnaravnih Božjih dobara: 
milosti, kreposti, ljubavi k Bogu itd, Može dakle 
ova nadnaravna dobra uspoređivati s prolaznim ze- 
maljskim stvarima. Uspoređujući ih ovako može i 
jednostavni razum uz milost Božju upoznati, da su 
Bog i druga nadnaravna dobra (milost, krepost, ne- 
bo itd.) jedina prava dobra, koja mogu usrećiti srce 
naše, neprocjenivo vrednija od svih zemaljskih do- 
bara zajedno, i 

Ovo nadnaravno vjersko spoznanje razuma do- 
voljno je, da se i voljom odazovemo milosti i da po 
ulivenim krepostima vjere, ufanja i ljubavi izričemo 
u srcu unutarnja djela vjere, ufanja i ljubavi preda- 
vajuć se njima Gospodinu, Ovom unutarnjom vjerom, 
ufanjem ili ljubavlju — kao dobrom nakanom — 
podlažemo naime Gospodinu ne samo svoju volju i 
svoj razum, nego i svako djelovanje nižih sila svoje 
duše: svoje pamćenje, maštanje, čuvstvovanje i teže- 
nje pa i svako vanjsko djelo svojih tjelesnih sjetila 
i udova, — Koliko su naš razum i volja uz milost 
Božju podložili naše sile i naša djela Bogu u Kristu, 

u toliko živi Krist u nama, a mi u Kristu i toliko sa- 
vršenije djeluje On s nama, 

I onda, kad hoćemo nešto, jer opažamo, da to od- 
govara ćudorednom zakonu, da je pošteno i dobro ili 
kad nećemo ono, što ne odgovara ćudorednom za- 
konu, što je griješno — mi kod toga mislimo na Boga 
t.j. uključivo vjerujemo, ufamo se ili ljubimo Boga, 
premda to u srcu ne izričemo. I ovakova uklju- 
čiva vjera, ufanje ili ljubav čine djelo pravednikovo 
nadnaravnim i zaslužnim. Ali bi isto djelo bilo bolje 
i zaslužnije, kad bismo ga činili izričnom nakanom ' 
vjere, ufanja ili ljubavi, jer bi time u potpunijem je- 
dinstvu s Kristom činili to dobro, a ovakovo raspo- 
loženje davalo bi Duhu Svetom priliku, da još više 
u nama ojača duhovno sjedinjenje s Kristom Bogom. 

Vodi Gospodine razum moj i volju moju, da u sa- 
branosti uz molitvu, razmatranje i euharistiju po- 
slušno idem za glasom Tvoje Crkve i Tvoje milosti: 
vršeći iz vjere, ufanja i ljubavi k Tebi sva svoja djela 
nutarnja i izvanja. Prosvijetli mi razum i pomozi 
volju, da proti zlu nađu oslona u vjeri i počitanju 
k Tebi; kad klonu u dobru, da ih podigne ufanje u 
Tebe; a svoje svakidašnje patnje i žrtve da uzimam 
u zahvalnoj i požrtvovnoj ljubavi k Tebi za sve 
druge i — sebe, 

J. Franko 

Liturgijski život 
Liturgijski odgoj 


Crkva osim poučavanja imade na raspolaganje 
drugo sretstvo da oblikuje Krista u pojedincu i da 
pojedinca priveže uz Krista, a to je liturgija. Stoga 
kao što je duhovnom pastiru dužnost da propovijeda 
Krista tako mu je i dužnost da vjernike uvede u ovaj 
tajinstveni život Crkve s Kristom. 


U liturgiji uopće prevladava logos, t. j. poučni ele- 
menat, Ona je sama po sebi najbolja propovijed i naj- 
bolja kateheza. Ona doduše ne pruža sistematske 
vjeronaučne građe, ali ne smijemo zaboraviti, da ni 
Krist nije svoju nauku predao Crkvi sistematski po- 
redanu, nego se služio metodom prigodne obuke. 
Tom metodom služi se i liturgija, Pojedine svetkovine 
i obredi krasna su prilika da se vjernicima rastumači 
njihov dogmatski i moralni sadržaj, a istodobno da 
im se pokaže kako mogu u dotičnoj svetkovini od- 
nosno obredu proživjeti misterij, svoje sjedinjenje = 
Bogom. Tako liturgija pruža vjernicima mogućnost 
da vjernici s jedne strane upoznaju Krista i njegovu 
nauku, a istodobno da sav svoj život produhove i 
podignu u svrhunaravsku sferu, a život Crkve po- 
staje njihovom životnom sadržinom, S njom oni mole, 
žive i osjećaju, preko nje primaju po svetim sakra- 
mentima, žrtvi svete mise, blagoslovinama i molit- 
vama Božanski život, 

Taj život teče iz Crkve od oltara po čitavoj župi 
i tako župa ima u oltaru svoje naravno središte, Taj 
oltar je Krist usred župne zajednice. On je mistična 
glava te male Crkve, najmanje jedinice u organizaciji 
sveopće Crkve. Ta se produhovljenost onda nužno 

očituje u privatnom, obiteljskom i javnom životu 
vjernika, i 

Napose tim duhom moraju biti prožeti članovi 
društava Katoličke Akcije. Ona je sudjelo- 
vanje laika u misiji Crkve. Katolički laici surađujući 


u Katoličkoj Akciji obavljaju crkveni posao, Kristov | 


posao. Kao crkveni ljudi moraju sudjelovati ne samo 
u vanjskom djelovanju Crkve nego i živjeti unutraš- 
njim crkvenim životom, a taj se nalazi u liturgiji. Zato 
treba liturgijskom odgoju u društvima Katoličke 
Akcije posvetiti posebnu pažnju. X 

Čitava je katolička liturgija izražena u osjetnim 
oblicima, Ti su oblici puni ljepote i sadržaja. Često 
puta se pred vjernicima govori i spomene ta ljepota, 
ali koja korist od toga, kad vjernici nemaju prilike 
da ljepotu tih obreda vide? Župnik, koji hoće da svoju 
župu liturgijski odgoji, mora u prvom redu posvetiti 
najveću pažnju svojoj župnoj crkvi. 

Danas se na mnogim mjestima grade katolički do- 
movi i župne dvorane. Dobro je to i potrebno, nu ni- 
kako ne smijemo zaboraviti, da je prvi i pravi kato- 
lički dom župna crkva, To je ne samo kuća Božja, 
nego i zajednička kuća svih župljana, U njoj treba da 
se oni osjećaju ugodno i da ih sve u njoj podiže _ k 
Bogu. Crkva ne mora biti nikakva umjetnina. 

Ali na jednu stvar, koja je važnija od umjetnosti, 
treba da pazi duhovni pastir, Tosucrkvenipro- 
pisi. Nikada nesmiju rubrike stradati na račun este- 
tike, Ljepota je otsijev istine i dobrote, a dobro i 
istinito ne može biti ono što se protivi propisima 
Crkve, a dosljedno tome ne može biti ni lijepo. 

Najveću pažnju u Crkvi treba posvetili gla v- 
nome oltaru. On je simbol Isusa Krista, na nje- 
mu u tabernaklu trajno prebiva Gospodin usred svo- 
jega stada. Zato svi pogledi vjernika treba da budu 

upravljeni k njemu. Iz Crkve treba razborito i poste- 
peno ukloniti sve što odvlači pogled vjernika od 
oltara. Kao čitava liturgija tako i crkva mora biti 
kristocentrična. Preveliki i često puta nerazboriti 
kult svetaca, jer nije ispravno shvaćen sa strane vjer- 
nika, odvraća ne samo poglede nego i misli vjernika 
od Krista, umjesto da bude obratno. Preveliki broj 
oltara u Crkvi, razni kipovi i slike svetaca (koje su 
redovito ujedno d bez ikakve umjetničke vrijednosti) 
su jedna od jakih zapreka pravilnoga razvoja liturgij- 
skoga života u župi. Pa i na samom velikom oltaru 
preveliki broj kipova i slika nije u skladu s liturgij- 
skimj duhom. Na glavnom oltaru treba da se snažno 
ističu dva predmeta: tabernakul i križ, a upravo su 
često puta oni tako postavljeni, da se gube na oltaru, 
a na mjesto njih sel ističu brojne figure anđela i sve- 
taca, Pa i sam oltar u pravom liturgijskom značenju 
t, j. menza često puta ne izgleda drukčije nego kao 
podnožak retabla, Stoga će duhovni pastir gledati da 


Euharistiji i križu dade ono mjesto, koje ih pripada. . 


Na oltaru treba nadalje da dođe do izražaja i crk- 
vena godina, Čim vjernik stupi u Crkvu mora iz ure- 
đenja velikoga oltara vidjeti, kakvim duhom diše 
Crkva! onoga dana. Tu dolaze u obzir u prvom redu 
boja kanapeuma pred tabernakulom, antipendij i ći- 
lim na supedanceju, koji trebaju da se mijenjaju prema 
liturgijskoj boji dana, Puno je pametnije i razboritije 
opskrbiti veliki oltar s velikim brojem njegova pri- 
bora, negoli nabavljati zaj crkvu uz skupe novce 
kojekakve kipove ili čak nove sasvim nepotrebne 
oltare, 

Razumije se samo po sebi da se crkva mora odli- 
kovati čistoćom. I najveća umjetnina, ako je zama- 
zana, odbija, dok i jednostavna stvar, kad je čista i 
uredna, privlači i oko i dušu čovjekovu, To vrijedi 

napose i za crkvena odijela. Kroz godine i godine po- 
kazuje se svećenik na oltaru uvijek u istom odijelu, 
premda možda crkva imade i po više komada odijela 
iste boje. U tom slučaju može Župnik rasporediti odi- 
jela tako, da na blagdane višega kturgijskoga reda 
obavlja službu Božju u skupocjenijim odijelima, a na 
blagdane nižega ređa u jednostavnijim. Svećenik je 
na oltaru zastupnik Kristov. Vjernici kad polaze ne- 
djeljom službi Božjoj oblače na sebe bolja odijela, a 
među svima njima je često puta najbjednije obučen 
upravo njihov župnik, koji možda u poderanim tra- 
ljama pristupa k žrtveniku Božjemu. 

Jedna velika nevolja svih župnika su sakristani. 
Svaki sakristan je po naravi ljenčina i saboter, Ali 
to se dadel brzoj dotjerati u red, ako sakristan opazi, 
da je župniku prva i glavna briga njegova crkva i da 
župnik vodi računa 0) čistoći i redu u crkvi. 

Za dolično i dostojno obavljanje službe Božje po- 
treban je župi stalan pjevački zbor. Po mnogim 
našim župama postoje t. zv. »Cecilijanski zborovi«, 
koji izvode u crkvi višeglasne, često puta i veoma te- 
ške, crkvene skladbe raznih skladatelja. Ti zborovi 
nesumnjivo pridonose mnogo razvoju crkvene umjet- 
nosti. Ali to nije ni želja ni ideal crkve. Crkva žeti 
da kod službe Božje sudjeluju svi vjernici, a to je 
moguće polučiti samo onda, ako se u Crkvi njeguje 
jednoglasno pjevanje i ako se pjevaju skladbe, koje 
su lagane, da/ih/narod može brzo prihvatiti i naučiti, 
Ne smije se napokon smetnuti s uma ni to đa više- 
glasno pjevanje uzimlje veoma mnogo vremena za 
uvježbavanje, a da u Crkvi treba zbor nastupiti oko 
tri stotine puta na godinu akoj se pjeva kod svih ne- 
djeljnih misa, večernjica 1 drugih pobožnosti tijekom 
godine, Propisno crkveno pjevanje zahtijeva da, pje- 


vački zbor imađe veliki reportoar, pa je stoga 1 iz ove 

čisto praktične strane bolje da se po župama osnivaju 
zborovi za njegovanje jednoglasnoga pjevanja. Ne 
znači to da se moraju sva »Cecilijanska društva« ras- 
pustiti. U pojedinim svečanim zgodama može taj zbor 
da nastupi, ali onda to mora biti nastup, koji će djelo- 
vati na vjernike, a ne da bude možda prilika da se 
vjernici na najsvetijem mjestu osvjedoče kako zbor 
slabo ili loše pjeva. 

Napokon da se mogu obredi obavljati što ljepše i 
svečanije potrebno je da svaka župa imade i zbor 
ministranata. Obična je tužba da su ministranti 
najveći obješenjaci u čitavoj župi. To je nažalost re- 
dovno istina, jer ministrante obučava i odgaja sakri- 
stan, koji je često jedan od najgorih župljana u či- 
tavoj župi i koji sam nema u duši mnogo vjere, a do- 
sljedno k tomu ni mnogo poštovanja prema svetinja- 
ma, Zato odgoj ministranata mora preuzeti u svoje 
ruke sam župnik, Ministranti jedne župe sačinjavaju 
organizaciju »Zbor ministranata«. Organizacija ima 
svoje redovite tjedne sastanke. Na tima sastancima 
se temeljito i točno uvježbavaju obredi, a osim. toga 
župnik će im svaki put kratko i jednostavno rastu- 
mačiti liturgijsko značenje tih obreda. Posljednji 
pokus pred duljim i težim obredima (Svijećnica, ve- 
liki tjedan, Tijelovo) treba obaviti u samoj crkvi, Ni- 
kako ne smije župnik računati s tim da će djeca nau- 
čiti obred samo na temelju njegovoga pripovijedanja. 
To je koliko i ništa. Svaku stvar treba detaljno rastu- 
mačiti i praktično uvježbati ne jedanput nego mnogo 
puta. Iz početka je s tim prilično muke. Ali nakon 
godinu dana postaju djeca upravo vještaci u obavlja- 
nju svoje službe, Pored ovih sastanaka treba mjeseč- 
no barem jedanput održati crkveni sastanak spojen 
s.pol satnom adoracijom, a gdje je veliki broj mini- 
stranata može se udesiti tako, da dječaci svaki dan 

po redu adoriraju pred Presvetim, veći pol sata, a 
manji četvrt sata. Razumljivo je da ministranti mo- 
raju svaki mjesec barem jednom pristupiti k svelim 
Sakramentima, a župnikov ideal mora biti da se mi- 
nistranti redovno pričeste kod svake svete mise kad 
ministriraju. | ' 

Posebnu pažnju treba posvetiti ministrantskim 
odijelima. Tu vrijedi načelo, da ministrant nikada ne 
smije pristupiti k oltaru obučen u svoje svakdanje 
odijelo. Zato je potrebno da crkva postepeno nabavi 
dovoljan broj ministrantskih odijela i to u svih pet 
liturgijskih boja. Dovoljno je, da od svake boje budu 
četiri do šest tunika, jedino roketa mora biti toliko 
koliko je svih tunika zajedno. Kod velikih obreda 
gdje sudjeluju svi ministranti mogu biti obučeni u 
različite tunike, samo moraju biti skladno poredani, 
da ne nastane neugodno šarenilo i mješavina. Dobro 


je, da se ministranti pred cijelom župom primaju sve- 


čano u svoju organizaciju i da imadu vlastitu zastavu. 
Ovaj posao s ministrantima, koliko god izgleda sitan, 
veoma je važan. Ministranti su najbolji članovi omla- 
dinske organizacije u dotičnoj župi, kod njih se može 
očigledno vidjeti stanoviti duhovni napredak, a kod 
mnogoga djeteta pokazuju se klice poziva u sveće- 
nički stalež. Dakako to sve može biti ako se s mini- 
strantima radi, 

Ovo su doduše sitnice, ali takve naravi da mnogo 
djeluju na liturgijsku obnovu za koju se zalažemo i 
na kojoj radimo, Svaka naša funkcija mora davati 
dojam jedne zaista svečane i raskošne priredbe u ko- 
joj se slavi kralj nad kraljevima, pa zato ona mora 
biti dolično izvedena sa svih strana. A to zavisi često- 
put od ovakvih malenkosti, 

Oni koji često s nepovjerenjem gledaju na litur- 
gijsku obnovu, smatrajući je nemogućom u našim pri- 

E sja zasja ito raj o 


likama, neka počnu s ovim malim stvarima. Baš zato, 

što su ovo sitnice, mogu se lako obavljati, a kasnije 

će vidjeti kako je velika) stvar izgrađena, upravo na 
Dragutin Kukalj. 


Obraćenje kneza Ivana Gagarina 
II. 
Katastrofa 
iL 


Bila je mračna jesenska večer 1836, godine, 
Nađ Petrogradom je bjesnila žestoka oluja saj sni- 
jegom i hladnom kišom. Ulice su prijestolnice bile 
gotovo puste, jer su rijetki prolaznici žurili kući, da 
se uklone nevremenu, 

U ovakvim večerima osobito je prijatno boraviti 
kod kuće, do ugrijane peći. Uza sve to što je u je- 
dan od tih dana u Petrogradu bilo mnogo večernjih 
priredaba, primanja i zabava, ipak su dvojica prija- 
telja, koji su stanovali zajedno, — i to knez Ivan 
Sergejeviđ Gagarin i knezj Petar Vladimirović Dolgo- 
rukov, odlučili zadržati se kod kuće, 

Gagarin, koji je bio na dugotrajnom dopustu, pa 
čekao u Petrogradu novo namještenje, sjedio je u 
svom kabinetu na fotelju kod vatre, 

Bio je udubljen u čitanje novog broja časopisa, pa 
nije opazio, kako su zaškripala vrata i u sobu došao 
njegov; sustanar Dolgorukov, koji se neobično ljuljao 
pri hodu, 

»Tako mi je krivo«, rekao je, zaustavivši se pred 
kaminom. »Potrošio sam jučer sav svoj papir, a danas 
potpuno zaboravio da kupim drugi. Sada je već 

kasno, svi dućani zatvoreni... Učini mi ljubav, dragi 
moj... Pozajmi mi nekoliko araka tvoje lijepe har- 
tije. Sutra ću ti povratiti«. 

»Veoma rado«, odgovorio je Gagarin, i približivši 
se pisaćem stolu, izvadio je iz kutije nekoliko ko- 
mada lijepog debelog poštanskog papira i pružio 
svom prijatelju, 

»Baš Ti hvala«, rekao mu je Dolgorukov pa se 
izgubio za vratima. 

U sobi je ponovno postalo tiho. Garagin je sjeo na 
pređašnje mjesto i zadubio se u zanimljivo štivo. 

Vjetar je urlao i bacao u stakla prozora snijeg, 
pomješan s kišom. U daljini čuli se zvuci topovskih 
metaka. To je Petropavlovska tvrđava opominjala 
stanovnike prijestolnice o prijetnji poplave rijeke 
Neve... 

U isto ovo vrijeme voljom Svevišnjega već se ne- 
vidljiv punio kalež budućih patnja Gagarina, a za to, 
da ga Bog iskuša i približi k sebi. 


2. 
U velikoj i udobnoj blagovaonici engleskog kluba 


u Petrogradu završavala se večera, 


Od stola prema restoranskoj sobi, nečujno i tiho 
su se kretali konobari.. Dostojanstvenu urednost i 
mirnoću otmjenog društva narušavali su samo razgo- 
vori i tupi zveket noža i viljuške o tanjure. 

Ali, evo, zašumiše stolice, što se odmicale od 
stola. Društvo, koje je sjedilo za trpezom, završilo je 
svoju večeru ii diglo se iza stola. Gagarin je došao k 
prozoru i stao zamišljeno gledati na ulicu, koja je već 
bila pokrivena ranim snijegom, 

Za njegovim su se leđima čuli žurni i laki koraci. 
On se okrenuo i opazio je slavnog ruskog pjesnika 
Aleksandra S, Puškina. : 


1 | 161 


Njegovo je žućkasto lice bilo blijedo, a njegove 
se oči plamtjele nezdravim i nedobrim žarom, 

»Evo, gledajte, kakvu sam gadnu stvar primio 
danas preko pošte«, kazao je Puškin, vadeći iz 
novčanika kuvertu, »Jedno anonimno pismo, koje 
vrijeđa i pogrđuje čast moju i moje gospođe, Narav- 
no, ono nema potpisa, Ali ja ću pronaći i razjasniti 
onoga ko me vrijeđa«, 

I on je rukama, koje su drhtale od uzbuđenja, pru- 
žio Gagarinu pismo. 

Gagarin je bacio na njega brzi pogled i problijedio. 

Anonimno je pismo, što je vrijeđalo čast Puškina, 
bilo napisano na njegovu, Gagarinovu papiru, ali 
izvještačenim potezima, u kojim on lako pripozna 
ruku svoga prijatelja Dolgorukova, 

. Pregledavajući letimično nagnute retke pisma, 
Gagarin je slučajno skrenuo pogled s lista i opazio 
kod zida, na kanapeu, Dolgorukova, koji se sakrivao 
razvijenom novinom, 

Očigledno je Dolgorukov pažljivo pratio scenu, 
koja. se odigravala pred njim. Ne rekavši ni riječi, 
Gagarin je vratio pismo Puškinu, ' 

Lice je pjesnika problijedilo još više, Njegove su 
oči postale potpuno tamne od bijesa, 

»Čujte me«, rekao je on. »To je onaj papir, na ko- 
jem obično pišu članovi diplomatskog kora. Po tom 
ću tragu pronaći pisca anonimnog pisma. Naći ću ga, 
stajalo me to ne znam čega, ,, On će mi isplatiti svo- 
jom krvlju uvredu, koja mi je nanesena«, 

Puškin je bio strašan, Ne oprostivši se s Gagari - 
nom, naglo odjuri. 

Gagarin laganim koracima dođe k Dolgorukovu. 
Ovaj je sjedio nepomično, kao i prije, sakrivajući se: 
razvijenom novinom, 

»Zašto si učinio ovu nečuvenu drskost?« zapitao 
ga otvoreno, stojeći pred njim, »Ja vidim, da je to 
djelo Tvojih ruku«, 

Dolgorukov se usiljeno nasmijao, 

»Umiri se, moj prijatelju«, rekao je on poslije 
kratke šutnje. »Prvo, na tom pismu nema vlastoruč- 
nog potpisa, drugo, papir, kakav je Tvoj, imaju i 
drugi diplomati. Nitko ne može dokazati niti tvoje, 
niti moje učešće u tom poslu, 

»U što bismo trošili riječi?«.. 

. IDolgorukov se ponovo sakrio za novinu, kao da 
je zadubljen u čitanje. 

Sjenka križa, koji još nije poznat Gagarinu, ali 
već unaprijed određen Svevišnjom voljom, pala je na 
njega i stala na njegov put, ž 

Gagarin je brzo sišao niz stepenice, obukao se u 
pretsoblju i izašao, kroz glavni ulaz, na ulicu, 

Ledeni ga je zrak udario u lice, ali nije razbistrio 
njegovih misli, 

On je sjeo u saonice, sluga mu je položio kožuh 
na noge, i konji, koji su dugo stajali i čekali, u isti su 
mah pojurili najvećim kasom. 

Započeli su juriti pored njih dobro poznati trgovi, 
ulice i kuće, Ali Gagarin ih nije vidio: on je bio za- 
dubljen u jednu neodoljivu i tešku misao. 

»Kako je to niska i podla osvetal«, ponavljao je 
on u mislima o postupku Dolgorukova. Da je to bila 
osveta — Gagarin o tome već nije imao sumnje, On 
se sjećao, kako je jednom Puškin izvrgnuo smijehu 
fizičku manu Dolgorukova: on mu je dao ujedljiv na- 
ziv, koji je tako i ostao na mjestu, — »le bancal«, — 
brom na jednoj nozi, pa evo, sađa mu se Dolgorukov 
dvostruko osvećuje, ' 

»No što ću da činim? Možda treba da očitujem 
krivca podlog anonimnog pisma? 

Ali su potezi u njemu izvještačeni tako, da se ne 
može poznati, a potpisa nema. 

»Ali papir... Svakako papir pripada njemu, Ga- 
garinu!« 

On se povratio kući i još dugo koračao po svome 
kabinetu. Zatim je, ranije nego obično, otišao u svoju 
spavaću sobu: htio je odbaciti kobne misli, ali san mu 
nije dolazio na oči. 

I nije znao tada Gagarin, da je sve to samo poče- 
tak mnogih i dugih besanih noći, punih moralnih 
muka i teških, neuklonjivih misli, 

Već strelice žalosti, koje potiču na novi život 
sjurile su se u uznemireno srce Gagarina. Njih će iz- 
vaditi samo prava vjera i dolazak na put Istine, 


4 


Međutim događaji nisu kasnili. Oni su se odvijali 
munjevitom brzinom. 

U mučnoj potrazi za krivcem — autorom anonim- 
nog pisma Puškin je posumnjao na holandeskog po- 
klisara baruna Hekkerena, kojega je on odavna imao 
na zubu, pa njegova posinka Dantesa, koji se udvarao 
ženi Puškina, Pjesnik je uvrijedio prvog pa izazvao 
na dvoboj drugog. Uzaludna su bila nastojanja prija- 
telja, da odvrati kobni susret Puškina i Dantesa, On 
je bio održan 27, januara 1837. godine, u okolini Pe- 
trograda, Puškin je bio ranjen u trbuh. Dva se dana 
borio sa smrću pa preminuo, slomljen nadčovječnim 
patnjama, I 

Sada, evo on leži u svom prostranom kabinetu, 
natrpanu knjigama, na svom omiljenom širokom ka- 


napeu. Zauvijek su ušutila njegova usta, zauvijek za- 

klopljene njegove oči, i na krst su. složene prve 
ruke. 

A tamo, na pisaćem stolu, u kutiji, leži. Vika 
anonimno pismo — uzrok krvavog dvoboja. Ovo je 
pismo napisano rukom Dolgorukova ali — bez pot- 
pisa, ali izvještačenim karakterom, ali na papiru ne- 
sretnika Gagarina, koji će biti sada kriv iako pot- 
puno nedužan... 

Divni su putevi, kojima vodi Gospodin Bog k& 
spasu naše duše, On okreće na naše dobro i zlo, i 
laž, i samu smrt. Takim putem On je vodio i Gaga- 
rina. 

5. 


Lako je shvatiti, što je preživio Gagarin u ove 
dane smrtnih patnja Puškina, On je sve znao, ali nije 
mogao ništa reći. To je bila moralna muka, prava 
kazna, ali on nije znao, da će ona u budućnosti biti 
još strašnija. 

Od samrtnog kovčega Puškina, vijugajući se. kao 
zmija, dizao se glas o tajnom uzroku pogibije velikog 
pjesnika. On je bio sličan plamičku vatre, koji je za- 
počeo svoje djelovanje. Isprva se širio gotovo ne>+ 
primjetno, zatim sve snažnije i sve očiglednije, pa 
napokon, rasplamtivši se, on je uzrokovao požar ne- 
raspoloženja cijele javnosti. 

Počeli su tražiti krivca Puškinove tragedije i našli 
ga. Njegovo je ime bilo već očitovano, ili šapatom, ili 
tajno, ono je bilo očitovano. 

To je ime bilo — Gagarin, 

Niegov je bio papir, vjerojatno i njegovo švlešta. 
ceno pismo, Nema sumnje: on je krivac, 

“Već na sahrani Puškinova tijela prema Gagarinu 
okrećala su se leđa, 

Kad je činio posjete, to se je sve češće događalo, 
da domaćina nije bilo kod kuće, 

Nepovjerljivo su se prekidali razgovori pri njego- 
voj pojavi. On se već osjećao, kao gubavac, od svih 
odbačen... : 

I on se osamio, zatvorio u sebe, Sve, šta je mogao 
učiniti, bio je prekid svih veza sa Dolgorukovim, 

Sasvim osamljen od svih, Gagarin je mislio, mislio 
u neodoljivoj tuzi i stalnoj uznemirenosti, 

Šta se dogodilo s njim? 

Svakako, on nije imao razloga da se kaje. 

Zaista, šta je on učinio? Možda, samo jednu malu 
neopreznost, koja se mogla dogoditi svakomu: pozaj- 
mio je prijatelju svoj papir. ' 

Ali kako je moguće boriti se s lažnim oplužbama 
ljudskih glasova? Kako pobijediti tiranstvo društve- 
nog mišljenja, koje je pošlo možda i zlonamjerno laž- 
nim putem. 

On nema ni snage, niti sretstava protiv tih glasina. 

I tekli su jedan za drugim, dugi pusti dani i tamne 
noći bez sna, U jednu od takvih tužnih i teških noći 
sazrela je odluka — bježati, bježati od Petrograda, 
tako neprijateljski raspoložena prema njemu. 

Gagarin je svojski poduzeo sve što treba kod Mi- 
nistarstva Inostranih Poslova i, ne bez poteškoća, bio 
je unapređen kao tajnik u rusko poslanstvo u Parizu. 

Ali je prošlo mnogo teških i mučnih dana prije, 
nego su bile učinjene sve potrebne formalnosti. 

Tek poslije nego su prvi mrazovi ponovo okovali 
ljepoticu sjevera — rijeku Nevu, u njezinim obalskim 
granitskim kejima, — Gagarin je napokon započeo 
svoj daleki i dugi put. | 

I kad je za njim bio spušten šareni »schlagbaum«, 
ona pokretna greda, kojom se zatvara prolaz u Ru- 

siju, je li on tada znao, da više nikad ne će vidjeti 
svoju domovinu i da on napušta svoju grudu zauvijek? 


Križni put, što ga je započeo Gagarin, sada će ga 


povesti kroz teške kušnje i preko Golgote patnja, 


prema duhovnom preporodu i prema mirnoj luci 
duševnog spasa jedine, istinite vjere. 


Sergije V, Štejn, profesor. 


(Svršit će se) 


Na izvorima 


P, Lacordaire: Pismo mladiću 
(Svršetak prvog pisma) 


Isus je Krist temelj kršćanskom životu, budući da 
je obnovio u nama ruševine staroga čovjeka; te zao- 


“djeven u naše tijelo, uzeto iz krila Adamova po ne- 


oskvrnutoj Djevici, izmirio u svojoj krvi zemlju s ne- 
bom, čovjeka s Bogom. On je temelj kršćanskom ži- 
votu, budući da je na ono prvo prirođeno svijetlo 
našega uma pridodao još i drugo svijetlo svoje riječi 


i tako nas upoznao s Bogom, našim zadnjim ciljem, 
tako obilno kao nikada prije. On je temelj kršćan- 


skom životu, budući da nam je dao u životu i smrti 
svojoj — životu i smrti jednoga Boga! — prizor neis- 
kazane dobrote i time nas poučio ljubiti Boga lju- 
bavlju do sada neviđenom. On je temelj kršćanskom 
životu, budući da nam je on kao Čovjek objavio i ulio 
pravu djelatnu i universalnu ljubav prema našim 
bližnjima, On je temelj kršćanskom životu napokon i 
zato, što je ustanovio one par. excellence svete čine, 

gdje je uz milost povezana također i klica vječnoga 
života. 

Tako Isus Krist — premda ni početak ni svršetak 
kršćanskom životu, jer to je samo Bog — jest temelj 
i uporište tog života, budući da mu je on sredstvo i 
temelj. Tko god se ne nalazi u njegovoj zajednici ne 
može dovoljno upoznati Boga, a pogotovu ne može 
ga ljubiti onako kako je dužan. Nijedan, nadalje, odi- 
jeljen od njega neće moći savršeno upoznati čovjeka, 
te dosljedno, ne će ga moći ljubiti pravom ljubavlju. 
To je treća karakteristika kršćanskog života. Prva je 
imati sama Krista za vođu i učitelja; druga je imati 
Boga za početak i svršetak; a treća je ta, da je Isus 
jedini izvor ljubavi prema Bogu i prema ljudima. 


»Učitelju« — upita Isusa jedan zakonik kušajući 
ga, »koja je najveća zapovijed u zakonu? Reče mu 
Isus: ljubi gospodina Boga svoga svim srcem svojim 
i svom dušom svojom i svom misli svojom. Ovo je 
najveća i prva zapovijed. A druga je ovoj jednaka: 
ljubi bližnjega svoga kao samoga sebe. O ovim dvjema 
zapovijedima visi sav zakon i proroci«. (Sv. Matej 
22—35—40). I u ovim dvjema zapovijedima usredo- 
točena je također sva snaga kršćanskog života. Di- 
gnuti se k Bogu, približiti se ljudima, eto što je Isus 
Krist činio što je naučavao, ali što je i postigao. Sve 
stoji u vremenu, a i ista vječnost biće samo nastavak 
ovih dvaju čina gdje se vježba naš život u utrci svoje 
prolaznosti. Mi ćemo ljubiti Boga kad ga vidimo, jer 
smo ga ljubili kad ga nijesmo vidjeli; ljubićemo tako- 
đer i spasene duše, jer smo ljubili njihov spas. 

Jedini je Isus Krist dao ljudskom životu ovaj 
pravac, jedini je on u tome uspio, pak je pravo i opće- 
nito čudo, što on ostaje uz one koji mu služe na utje- 
hu, dok oni koji mu ne služe očajnički klonu, 

Gledao sam kako pred mojim očima  prođoše 
mnogi učitelji; proučavao sam dojmove koje je nji- 
hovo naučavanje utisnulo u meni i kod mojih suvre- 
menika. No ni jedan me od njih nije k Bogu uzdignuo, 
ni jedan me od njih nije približio ljudima sa svojim 
idejama nego samo preko onih ideja koje im je krš- 
ćanstvo potajno ulilo; i u tome ono još ima nad njima 
svoju jaku moć premda su se urotili protiv njega i 
snuju mu propast. Čim čovjek počne grditi Isusa Kri- 
sta prisvajajući zvanje učitelja, možeš odmah lako 
vidjeti, kako se udaljuje od Boga i pada u mračne 
ponore više ili manje prikrivena ateizma ili barem u 
indiferentizam, u nemar za sve ono što dolazi od Boga. 
Može on izgovarati njegovo ime, ali tu više nema ni- 
kakva oduševljenja; može reći: opstoji Bog; ali to je 
samo studen, leden Bog, koji ne pozna korake srca, 
to je samo apstraktno i samotno biće, koje prebiva u 
nedokučivoj domeni beskonačnog; pred kojim čovjek 
ne uzdiže svoje srce, ne lije suzu; taj čovjek, kojemu 
je tako draga molitva i tako prirođena suza. 

Isto je tako i sa filantropijom — čovjekoljubljem 
odijeljenim od Krista. Uistinu može se ona starati 
oko ljudske bijede sjećajući se svog početka; ali ta je 
ruka studena kao u mrtvaca, ili pak ražarivši se pod 
uplivom izumljenih sistema pokušaje da pomogne 
svijetu u ime ljubavi; no time samo pridodaje ljud- 
skim bijedama već tako strašnim i bijedu varavih 
nada i djetinjih želja, gdje čitav svijet ne pomaže 
ništa, jer je okovan u čvrstim verigama zakona. 

U tome leži velika čast kršćanskome životu što 
potrebe smanjuje, a srce napunja veseljem, kao što 
je naprotiv slabost ostalih sistema i nauka upravo u 
tome, što povećavaju potrebe, a suzuju srca. Evan- 
đelje uzmiče pred svakim pokušajem opiranja; ako 
ga odmah ne uzmeš onako kakav jest sa Isusom Kti- 

stom, pravim Bogom i pravim čovjekom, tada ćeš ga 
moći samo na oko oponašati, ali bez ikakva značaja; 
a i strasti ćeš tada svoje nastojati prikriti plaštem 
imena Božjeg. Evanđelje je zadnju riječ savršenstva 
izreklo kad je ljubav prema Bogu i ljubav prema lju- 
dima postavilo za glavno pravilo životu; ono je ta- 
kođer zadnju riječ moći izreklo, kad je zatražilo od 
svojih učenika posluh prema ovom zakonu kao onome 
koji sve ostale obuhvaća. Ovo je hrid o koju će se 
uvijek razbijati geniji novotarij4, jer je to granica 
onome što je istinito, lijepo, sveto i izvedivo; a s onu 
stranu ove brane počinje ništavilo tlapnje i ništavilo 
-egoizma. 

Vrijeme je da završim, moj dragi Emanuele, i da 
ti odgovorim na ovo pitanje: U čemu se sastoji krš- 
ćanski život, Kršćanski život jest štovanje Isusa Krista 
koje nas dovodi do ljubavi Boga i ljudi, a po toj lju- 

obavi do gledanja Božje biti. Isus Krist jest tvoj uči- 
telj, ljubav je tvoj zakon, a gledanje Boga tvoja svrha. 

Već od tvog djetinjstva govorili su ti ili bolje od- 
gajali su te, a da ti nijesu ni rekli, u toj prevažnoj 
nauci, Tvoja te majka učila da sklapaš ruke i da po- 
dižeš svoje oči, kad izgovaraš ime Isusovo; prigibala 
je ona tvoje koljeno pred njegovom slikom i utiski- 
vala na tvoja usta, koja još ne mogoše razumjeti ništa 
od onoga što su činila, tako mili, a ipak tako ozbiljan 
znak našega spasenja, A kad je tvoj razum dozrijevao. 
i prve ti misli, makar nesavršene, udahnjivao, tada te. 
je tvoja majka povela do nogu starca u sjeni i tišini 
sveta mjesta i poučila te da mu otkriješ prve bojazni 
i strahanja tvog srca, radosni polet kao i stradanje 
svoje; ukratko, sve one tamne pokrete što su bili u 
tebi preteče dobra i zla. Tako si žrtvovao Isusu Kristu 
u posvećenoj osobi jednoga od njegovih učenika prve 
plodove svoje savjesti, I tako se je tvoja savjest pri- 

binji jn ijvsićii 


vikla na, čisti dah ove duše, pred kojom se je tvoja 
izlijevala. Ti si upoznavao iz onih izljeva radost i 
slast u ponovnom izmirenju te mnogo još intimniju 
radost čistoće, koja se pred Bogom vježba u uzdrža- 
vanju, pa ne treba da se zarumeni pred njegovim po- 
gledom, A kad su se strasti u tebi pojavile po nagonu 


naravi ili zbog nepromišljene riječi koja je vrijeđala 


tvoju čast, tada si nalazio u molitvi, u poznavanju 
svojih mana, u sjaju naših vjerskih svečanosti podporu, 
koja je bila jača od nutarnjih poriva i vanjskih po- 
dražaja. Jednog dana brojilo je tvoje čelo dvanaest 
godina; tebe su već odavna tada pripravljali za taj 
dan. On te je imao uvesti u najdublju tajnu Isusa 
Krista i nakon osamnaest vjekova otsutnosti ponovno 
obnoviti istinitost njegove zadnje pričesti sa svojim 
prvim učenicima. Ti si došao da na očigled neba i 
zemlje klekneš pred onim hljebom koji je bio život 
tvojih otaca i koji je tada i tvojim postao. Ti si ga 
primio neokaljanom mjerom dirljive ljubavi i mogao 


si vjerovati da te od tog slatkoga užitka istina neće 


moći ništa odijeliti. Biskup. je to isto vjerovao kao i 
ti, on ti je zato označio čelo znakom jakosti, pomašću 
što simbolizuje blagost, pa te izručio milosti Božjoj, 
da odsada na ovom svijetu, pa i ne znam kako mlad 
bio, budeš borac istinite pravde i vječne slave. Ti se 
toga još sjećaš; to su bile prve lekcije koje su na per- 
gameni tvoje duše ispisane; to prvi dojmovi tvog ži- 
vota; i tako ti nije ništa novo i nepoznato u kršćan- 
skom rječniku imena i stvari. Ali za tebe je sada novo 
to da si još sada u svojoj dvadesetoj godini zadržao 
tragove od svega toga, u prvim danima svoje slobode, 
posred buke svijeta koji nije kadar da ti opetuje što 


ti je tvoja majka govorila i tvoja te vjera poučavala. 


Ti se moraš boriti i pobijediti: boriti se da ostaneš 
vjeran; boriti se da drugima život udijeliš što je tebi 

dan. Kako nema kršćanina bez ljubavi, tako nema ni 
kršćanina bez revnosti za duše, bez proselitizma; i od 
danas najviše što od tebe molim jest to da u svom 
nastojanju obuhvatiš cijeli svijet, Ti nećeš moći ni- 
kad dovoljno iz sebe izaći da za to moćan budeš; ti 
nećeš za se sama dosta vjerovati, ako i za druge ne 
uzvjeruješ, Ne govori: »Ja hoću da se spasim!« već 
radije: »Hoću da svijet spasim!« 

— To je jedino obzorje dostojno kršćanina, bu- 
dući da je obzorje ljubavi. 


Govor o uzašašću Gospodinovu 


O odlikovanju ljudske naravi po Kristu, kreposti 
= vjere u božanstvu Kristovu 


- Otajstvo našeg spasenja, koje je Stvorac nebesa 
procijenio cijenom svoje krvi, izvedeno je po obilju 
poniznosti od časa rođenja do kraja smrti. I makar 
je već, u obličju sluge, zasjao mnogi biljeg božanstva, 
to.su naročito događaji onoga vremena dokazali isti- 
nu o onome koji je postao čovjek. Kod onoga koji 
grijeha nije poznavao, slomivši uze smrti i postavši 
sam njezina smrt, poslije muke slabost je prešla u 
krepost, smrtnost u besmrtnost, sramota u slavu, koju 
je Gospodin Isus Krist očitovao jasnim dokazima 
pred očima mnogih dok nije u triumfu slave — kako 
je i uskrsnuo — uzašao na nebo. 

Kao što smo se, dakle, u pashalnoj svečanosti 
veselili uskrsnuću Gospodinovu, tako je i njegovo 
uzašašće predmet naše današnje radosti: spominjući 
i pobožno slaveći onaj dan, kad je Krist uzvisio sla- 
bost naše naravi nad svu vojsku i redove anđela, i 

nad visinu svih gospodstva — sve do prijestola Boga- 
Oca. Na kojem redu djela Božjih mi smo utvrđeni i 
osigurani, da bi divnija bila milost Božja; da ne bi 
oslabila vjera, nada ne smalaksala i ljubav ne postala 
mlačna. Jer ovo je snaga velikih duhova i svijetlo 
velikih duša, da jako vjeruju u ono što tjelesnim 
okom ne vide i prema onome usmjere želju prema 
čemu ne mogu upraviti pogled. Ta, inače, odakle će 
se poroditi ova pobožnost u našem srcu; ili kako će 
se itko opravdati po vjeri, ako se samo u onome naše 
spasenje sastoji, što očima otkrivamo!? Odakle i u 
onom čovjeku koji je, kako izgleda, sumnjao u uskrs- 
nuće Kristovo, dok nije vidio i opipao na samome 
tijelu znakove muke: »Jer si me vidio, odgovori Go- 
spodin, vjeruješ. Blaženi oni, koji ne vidješe, a vje- 
ruju«, Kad se je ispunilo sve što se odnosi na propo- 
vijedanje Evanđelja i otajstva Novog Zavjeta, da 
postanemo subaštinici blaženstva, Gospodin naš Isus 
Krist četrdeseti dan po uskrsnuću uznosaše se pred 
učenicima s tijelom na nebo; da ostane s desne Očeve, 
dok se ne ispune vremena s Božjom odredbom odre- 
đena i, kad se umnoži Crkva, ne dođe u istom tijelu, 
s kojim je i uzašao, suditi žive i mrtve. I tako što je 
bilo vidljivo na našem Spasitelju, promijeni se u otaj- 
stvo. Da bi bila uzvišenija i tvrđa vjera, nauka zami- 
jeni gledanje, u koji auktoritet vjeruju srca vjernika, 
prosvijetljena nebeskim svijetlom. Ni okovi, ni tam- 
nice, ni progonstva, ni glad, ni oganj, ni razdiranje 
divljih zvijeri, ni smišljene muke mučitelja nijesu 
mogli da oslabe ovu vjeru povećanu uzašašćem Go- 
spodnjim i osnaženu milošću Duha Svetoga. 

Ovu su vjeru krvlju zasvjedočili ne samo muževi 
nego i žene, nejaka djeca kao i nevine djevice. Ova 
je vjera tjerala đavle, liječila bolesti i uskrisivala 
mrtve. Čak i sami blaženi apostoli, ojačani tolikim 

čudesima i poučeni tolikim govorima, uzmakli su pred 
sramotom smrti Gospodinove, i istinu o njegovom 
uskrsnuću nijesu navlaš primili; a nakon uzašašća 
Gospodinova postali su jaki, da sve čega su se prije 
bojali, radosno prime. Do takova se bijahu popeli 
promatranja božanstva Onoga koji sjedi s desne oče- 
ve, da ih nije tjelesno gledanje ni najmanje priječilo 
da prema tom cilju usmjere svoj duh; koji kao što 
nije bio udaljen silazeći od Oca, tako nije ni njih 
ostavio, uzlazeći k Ocu, 

Tada je, dakle, Sin čovječji, odličniji i svetiji Sin 
Božji došao na glas, kad je na se primio slavu Očeva 
veličanstva; i na neizrecivi način postao božanstvom 
silniji, koji je kao čovjek poniznošću bio slabiji. Sada 
krepča vjera upravlja pogled prema Sinu jednakom 
Ocu i ne treba joj: doticanja tjelesne supstancije 
Krista, Jer dok je ostala narav proslavljenog tijela, 
vjera vjernih usmjerena je tamo, kamo ne tjelesnom 
rukom, nego duhovnim poimanjem Bog i Sin se obu- 
zimlju. I zato je Gospodin poslije svoga uskrsnuća 
rekao Mariji Magdaleni — koja je pretstavljala 
Crkvu — kad je žurila, da ga dotakne: »Pusti me, jer 
još nisam uzašao k Ocu svome«, drugim riječima: 
Neću da mi se tjelesno približiš i da me sjetilno spo: 
znaš, Pozivam te na uzvišenije, pripravljam ti veće 
stvari: kad pođem k Ocu, tada ćeš me savršenije i 
istinitije promatrati, hvatajući što ne diraš i vjerujući 
što ne vidiš, 

I dok su učenici u divnom zanesenju pratili go- 
spodina koji je išao (gore), gle, dva anđela stadoše 
kraj njih u bijelim haljinama te im rekoše: »Ljudi 
Galilejci! Što stojite gledajući na nebo? Ovaj Isus, 
koji se od vas uze na nebo, tako će doći, kao što ste 
gledali, gdje ide na nebo«, Ove riječi uče svu djecu 
Crkve, da vjeruju da će Isus Krist vidljivo doći u 

istom tijelu u kojem je i uzašao; i da je istina da je 
sve podloženo onome kojega je na početku tjelesnog 
rođenja služila služba anđeoska, Anđeo je navijestio 
Blaženoj Djevici, da će začeti Krista po Duhu Sve- 
tome, anđeoski glas donio je radosnu vijest pastiri- 
ma, Pa kao što njegovo uskrsnuće potvrdiše svjedo- 
čanstva nebeskih glasnika, tako i njegov budući do- 
lazak kao suca najaviše opet anđeli; sve to da shva- 
timo, kolike će vlasti biti uz njega kad bude sudio 
kad su samo tolike navještale njegov sud! 

Veselimo se dakle, duhovnom radošću; dobre 
volje zahvalimo Gospodinu i slobodno podignimo oči 
prema onim visinama gdje je Krist! Nek zemaljske 
želje ne tište duhova zanesenih za visinama, i izabra- 


nike nek ne prevare propadljive stvari. Nek se ne 


zaustave na lažljivim mćkama oni, koji stupaju putem 
istine; pa da tako vjerni mimoišavši vremenito blago, 
spoznaju da su putnici u ovoj dolini, gdje i ako što 
prija kao ugodno, ne smijemo nemoćno primiti, nego 
junački odbiti. Na ovu nas svetost nuka preblaženi 
apostol Petar, i po onoj ljubavi kojom se zavjerio Go- 
spodinu trostrukim ispovijedanjem odanosti za svoje 
stado, govoreći zaklinje: »Ljubezni! molim kao stran- 
ce i putnike da se uzdržite od tjelesnih želja, koje 
vojuju na dušu«, A za koga drugoga, ako ne za đavla 
služe tjelesne želje, koji draži propadljivim dobrima 
one koji teže za nepropadljivim, i sretan je, ako us- 
pije da ih istjera s mjesta s kojih je sam pao? Svaki 
vjernik mora budno bdjeti na ovakove zasjede i utući 
neprijatelja koji mu zlo sprema. Ništa nije tako moć- 
no proti prevarama zlog duha, kao dobrota milosrđa 
i podašnost ljubavi, čime ili svaki grijeh uklonimo, ili 
ga nadjačamo, Ali je nemoguće steći ove kreposti, 
prije nego razorimo ono što im je protivno. Zar nije 
pohlepa neprijatelj milosrđa i ljubavi? Zar se u njoj 


175 


svakom zlu klica ne pomalja? Inače ako tu klicu ne 
ugušimo, opasno je da ta biljka, u tom srcu, prije 
dračem i korovljem urodi, negoli i jedno sjeme pra- 
ve kreposti pronikne. Oprimo se ovom kužnom zlu, a 
slijedimo ljubav! I po ovom putu ljubavi, po kojem 
je Krist k nama došao, popnimo se i mi k njemu, 
komu u jedinstvu. Boga Oca i Duha Svetoga nek je 
svaka čast i slava u vijeke vjekova, Amen. ' 


Ernest Hello: Molitve 
1. Molitva Bogu Ocu 


Bitnosti neshvatljivo neshvatljiva, pred kojom se 
trese, makar i proti volje, svako stvorenje i dršće u 
nutrinji svojoj lupanjem srca, Pred Tvojim ponoromni, 
gdje i sunca postaju mrlje, moj strah čini me sigur- 
nim. Jer Ti si, Ti, baš Ti, moj Gospodine i moj Bože, 
Ti si moj Otac, Ti me podržiš, Ti si u meni Svojom 
bitnošću, prisutnošću i moću, ti si, koji mi daješ kruh. 
U Tebi živim, krećem se i opstojim. Zahvaćen Tvo+ 
jom bezmjernošću i rastegnut u njoj, ništa ne shva- 
ćajući i nesposoban da govorim, i ne nalazeći muk, 
koji bi bio dosta dubok — ostaje mi samo da se 
igram kao dijete pred očima svog Oca; ostaje mi ra- 
dost i krik novorođenčeta: Abba, Oče! 


Okreni prema sebi korijen mog bića, onog bića, 
koga nitko ne vidi, da njegov prvi čin bude: odraziti 
Tvoje lice, moj Oče, koji dopuštaš, da Te ljubi. 
Aleluja, Aleluja, Aleluja! 

O Oče, koga ja ne poznam, Oče, koji stanuješ u 
samom sebi, dok se svjetovi okreću jedan oko dru- 
goga pod Tvojim raširenim krilima kao pilići pod 
krilima svoje majke, stisnuti i skupljeni! O Oče, koji 

se vraćaš, a da ne odlaziš — i kucanje ptičjeg -srca 
slavi jedino Tvoju prisutnost, Oče, Oče, Oče! Ti, 
koji si rastvorio ruke — i sunca su pala na ravnice 
prostora kao što pada sjemej iz ruku orača, Oče, od 
koga sve prima život, Ti, koga nazivaju Dobrim Bo- 
gom! 

Oče, koga ja ne poznam, ali koji imaš vjetar za 
dihanje, grom za glasnike, sunce za sjenu, a san za 
milovanje. Oče, koga ja ne poznam, ali jer si velik, 
Ti si zacijelo i dobar. Oče bez sjene, koji si nužno 
pobjednik ništavila, koje Te priznaje. Oče, koji ne 
možeš biti neumoljiv, jer si Bog. Oče, koji si, bacio 
ruže i zrake punom rukom u perivoje, a zvijezde u 


noć, da ohrabriš naše dršćuće usnice. Oče, komu je 


milo popuštati, jer si svemoguć; sniziti se, jer si pre- 
visok; biti umoljiv, jer si preslavan, 

Oče, koji ne možeš biti strog djeci, koja kleče; ta 
i mi, premda maleni i zli, mi.smo još dosta veliki da 
nikad ništa ne popustimo, da uvijek ostanemo u 
zloći. Oče ljiljana, ruža i cedera; orlova i slavulja; 
želja i srdaca, koja dršću u skrovištu. Ti, koji.gutaš 
njihove kucaje i koji promatraš vjekove bez nemira. 
Oče, da pokažeš Tvoju slavu, dovoljno je da pokre- 
neš Tvoje strašne usnice i da kažeš za oprost: »Sila- 
zim dolje među njih, da im pokažem Svoju moć«, Jer 
oprost je, Oče, pečat Tvog veličanstva. Ja znam, da 
Ti možeš oprostiti. 


2. Molitva Djetetu Isusu 
Maleno Dijete iz Nazareta, koje živiš u tišini, 
miru i priprostoti, dođi k meni da mi dadeš.radost, 
tišinu, mir i priprostotu, Učini da ljubim sitne stvari, 
malenu djecu, Tvoj alat, Tvoju staju; da radim s 
Tobom, pod Tvojim očima, u Tvojoj ljubavi; da.Te 
nikada ne izgubim s vida; da živim) mislim i govorim 

znajući dobro, da si i tu, a Marija i Josp sa strane. 
Daj mi ukus malene kućice, s njezinom milinom, re- 
dom, čednošću i s olakšanjem, što ga donosi jedno- 
stavnost, 

Daj mi mir, mladost, mirnoću, djetinjstvo, malenu 
kućicu; daj mi Nazaret. Amen, 


3. Molitva Duhu Svetomu 


Duše Sveti, Adonai, lagao bih, kad bih govorio. 


Jer, ako bih govorio, ja bih pitao koju milost od 
Tebe, a pitao bih je tako nedovoljno, da bih zalagao. 


O miru, o radosti, o snago, o zdravlju, o jednakosti, 


o pouzdanju, o produženju radosti, vjere, snage, o 
sve ono, što ja nemam, o sve ono, što mi nužno tre- 
ba! Sveti Petar bijaše slabić, a mnogi slabići postali 
su divovi. Duše, Duše, Duše, Duše! O Ti, koga ja 
trebam, pogledaj moje potrebe i one za koje znam i 
one za koje ne znam,, jer ja nijesam sposoban ni da 
ih zadovoljim ni da ih osjetim. Zahvati me, poplavi 


me božanskom i vječnom radošću, tjelesnom i dušev- 
nom jakošću, koja nadilazi onu, koju ja želim toliko: 


da nadvisi i moje misli, Daj mi da, budem pravedan, 
čil u zdravlju, stalan u miru i ljubavi, Daj mi sve, što 
mi treba, ali ne po mjeri, nego u obilju, Daj sve, daj 
Sebe, daj mi moć i uspjeh: sve i sve besplatno, Usliši 
me nevrijedna kao što si me stvorio iz ništa. 

Ja ne mogu postati slavan, ali mogu Tebe prosla- 
viti, ako me Ti preporodiš. Ja ne mogu vršiti moje 
poslove, ali ih mogu učiniti Tvojima, ako ih Ti izvršiš 
i ako me Ti nadahneš, Duše, pohodi me! Ja se otva- 


ram potpuno, Ne želim sebe osjećati ni da išta u 


meni misli na mene. Želim imati strah od sama sebe, 
jer »ja« — to je samo muka, Duše, daj mi poniznost 
u uspjehu; da Te proslavim, o moj Bože u sigurnoj 
jakosti i u zagrljaju ljubavi, koja se ne boji udarca, 

koja se ne boji ničesa. Promjeni me, promijeni! Daj 
mi goruće srce, koje izgara na Tvom oltaru kao 
tamjan mirisni, izvrsni, slavni, vječni kao Ti, kao 
moja ljubav i priznanje, o željkovani posjetioče, nad- 
visi iščekivanje prosjaka, koji čeka Tvoje klanjanja 
vrijedno Veličanstvo dršćući od radosti, 

O Bože, o Duše, učini da se neprestano klanjam 
u neprekidnom veselju Tvome preuzvišenom vodstvu, 
i da skupa pjevamo u radosti naše duše kantik slave, 
koji počinje, ali ne svršava, Duše Sveti, ne zaboravi. 
moju slabost, odriješi moju dušu, da pošalje k Tebi, 
Adonai, Adonai, Adonai, vječnu »Gloria« tamjana, 
Koji izgara. Preporodi, preporodi moju dušu! U ime 
Tvog proizlaženja od Oca i Sina užeži ovu vatru, 
koja bi htjela da se rodi, a koja umire prije rođenja, 
jer nema zraka. Oslobodi me od mene! Zamijeni me, 
zamijeni, da čitav: duh, duša, tijelo budem po Tebi 
obnovljen, upravljen, ohrabren, razveseljen i pro- 
slavljen. Amen, Amen. Amen, 

Preveo: R. Vrbov 

Ideje i pokreti 
msa Snaga ideje 


Teško je u danima današnje invazije brutalne sile sačuvati 

hladnoću i dostojanstvo razumske smirenosti: čovjek lako za- 
padne u ekstrem pa misli da se ravnoteža može postići nedo- 
zvoljenim sredstvima. Potrebna je naročita moralna snaga, ako 
hoćemo da sačuvamo moralne principe. 
, . Ako je uopće uvijelk teško biti kršćanin pa sačuvati dosto- 
janstvo kršćanskog uvjerenja u privatnom i javnom životu, to je 
pogotovu danas, kad su, čini se, poganske ideje došle do svog 
akutnog stadija, pa se javno obožava nepravda i sila. Da čovjek 
pogriješi, da učini drugome nepravdu, to je shvatljivo, koliko je 
ljudsko, ali da se nepravda izdigne do principa, pa se, čak oprav; | 
dava te kao takva daje direktive javnom djelovanju, to je neču- 
vena moderna zabluda, koja se praktički širi u našim danima. 
Ne radi se o nekim spekulativnim zabludama, niti o nekom nije- 
kanju apstraktnih doktrinarnih principa, nego o praktičnom 
djelovanju, koje hoće da se riješi svake obveze i svake moral- 
nosti, a kojoj je jedina norma i jedino pravilo to da-ide uvijek 
dalje i da uvijek postizava uspjehe, uz dozvoljene ili nedozvo- 
ljene metode. ' 

Ako mi katolici u tim časovima zatajimo pa se nečujno 
prilagodimo prilikama i usvojimo takvu metodu djelovanja, onda 
nesamo da se iznevjerujemo svojoj misiji nego stavljamo u po- 
gibelj uspjeh same svete Božje stvari, koja na mje povjerena. 
Mi moramo biti osvjedočeni da brutalna sila ne nalazi opravda- 
nja u postignutom uspjehu. Još manje takav nedozvoljeni po- 
stupak nalazi opravdanje u činjenici da su i drugi tako radili. 
A najmanje u tome što bi time neko mogao imati koristi. Svako 
praktično, bilo općenito bilo privatno, djelovanje imade svoje 
opravdanje u vječnim principima, koji ne zavise o našim ličnim 
simpatijama ili amtipatijama, a temelj svoj imaju na Božjem 
vječnom zakonu. 

Takvo pobijanje brutalne sile bilo bi neopravdano i stoga 
što je bez uspjeha. Do ravnoteže i potrebnog mira ne može se 
doći silom, nasiljem i nepravdom. Zato bi svakom nasrtaju ne- 
obuzdane sile morali suprotstaviti moralnu i intelektualnu ja- 
kost duha. Ova je mnogo jača nego prva, jer je vječna pa ne 
jenjava nikada, iako može biti za čas potisnuta, 

Recimo samo kad bi svi kršćani bili svijesni svoje misije, 
složili se u jednu jedinstvenu frontu, poduzeli odvažno boj i na- 
valili zajednički na neprijatelja. Navalili ali kako? Ne silom 
i oruđem nego isticanjem pravđe i ljubavi. Bili bi ismjehivani, 
kojiput i potisnuti, ali bi konačno pobjeda bila njihova. Danas 
ili sutra, to mije toliko važno. : 

Ali treba imati snage. Treba svlađavati prije svega samoga 
sebe. Treba najprije u sebi postaviti mir i red. A to nije lako. 
Jer u srcima onih koji su na vidnom mjestu nema mira, to jest 
nema sklada i ređa, ne može biti mira i sklada u svijetu, koji je 
naprotiv obuzet nekim grozničavim sukobima. 

Taj mir je to teže postići što se radi o suzbijanju instik- 
tivnih poriva koji su u biti dobri, ali koji se mogu lako izroditi, 
kao što to biva danas na pr. s nacionalizmom, U tom pogledu 
je sasma opravdana konstatacija Wesminsterskog nadbiskupa, 
kardinala Hinsley-a koji veli: | 

»Mir, koji svoje porijetlo ima u ljubavi Božjoj, sada je 
ugrožen sa svih strana. Nacionalizam je dignut na prijestolje, 
koje je zadržano samom Bogu. Ljubav prema domovini je doista 
dužnost za sve građane; no prava ljubav prema domovini još ne 
znači da treba drugu zemlju mrziti. Svi ljudi, bez obzira na 
rasu i boju, pozvani su da tvore jednu zajednicu u Kristu. Pravo 
kršćanstvo nastoji oko uzajamnog razumijevanja i izbjegava 
podvojenost. Riječi i pouke sv. Oca jasno ističu da se trajni 
mir može izgraditi jedino na bratstvu u Kristu. Jamstva i spo- 
razumi za osiguranje međunarodnog života samo su onda vri- 
jedni, ako je priznata kao početak mudrosti vjera u Boga i strah 
od oskvrnjenja Njegovih prava. Ljudi koji u svojim rukama 
imaju sudbinu naroda moraju spoznati da mir nikada nije plod 
diplomacije, nego dar Božji. Pregovori i ugovori mogu uzbuđene 
narode svijeta samo onda umiriti, ako državnici sviju naroda 
budu temeljili svoju politiku na onoj pravednosti i ljubavi, koju 
je Krist propovijedao«. 

No ako ljubav prema domovini izdignemo do obožavanja, 
onda će se cijeli moralni red pobrkati. Prekinut ćemo vezu koja 
nas spaja s Bogom, postavit ćemo božanstvo u: nečem izvan Bo- 
ga, toj ćemo vrednoti podrediti sva svoja djelovanja, osnovat ćemo 
moral na krivoj bazi. Sve zlo dolazi otale što je poremećena 
hijerarhija vrednota, što Bog nije na prvom mjestu, što smo ko- 
načno u praktičnom životu postavili na prijestolje božanstva 
nešto izvan Boga. Onda sila nalazi lako svoje opravdanje. 

/ Mi se moramo boriti protiv toga novoga morala i zato što 
.ono ne može donijeti uspješnog dobra narodu za koji radimo i 
u kojem živimo. Labavo je svako blagostanje koje se temelji na 
sili, a povijest nam u toliko slučajeva pokazuje da su kraljevstva 
osnovana na nemoralnoj sili brzo propala. Naprotiv ideja je 
sačuvala nadasve male narode. —— 
: Činjenica da još uvijek imade ljudi izvan granica koji vje- 
ruju u pogledu pravde, da moralna odgovomost još nije potpuno 
ugušena u mnogim dušama, mora nas oduševiti da se svojski 
.zauzmemo za obranu moralnih vrednota, koje će u svoje vrijeme 
da provale, postave red i povrate ono što je oduzeto. Mi moramo 
.s nekim svetim optimizmom gledati u snagu moralne pravde, 
braniti je na svakom koraku isticati njezinu realnost i zamaši- 
tost za razvitak povijesti pojedinih naroda. To isticanje je tim 
potrebnije šo je danas kao možda nikada osjećaj pravde i mo- 
ralne odgovornosti izblijedio u dušama, pa je tog apostolata naj- 
više potrebno zato, što su neki skloni misliti da se sve mora 
odvijati nekim fatalizmom, koji ne poznaje zakona, Treba zato 
pokazati da je duh jači od materije. Kako će biti lijepo kad se 
taj duh, što spava u tolikim dušama, probudi, glasno se odazove, 
"pozove na uzbunu i zaustavi brutalno prodiranje fatalne sile, 
U tome je značenje uskrsne poruke sv. Oca o miru. Vrhovni 
čuvar istine i pravde je ovih dana pozvao sve ljude dobre volje 
da prije svega postave mir i red u svojoj duši, da se izmire s 


Bogom, da probude milost koja spava u njihovim dušama i po-. 


stanu, zajedno s njime, vijesnici mira i reda, širitelji ljubavi i 
pravde. 


Vrhovni poglavar je svijestan velike obitelji pa se obraća 
cijelom svijetu i pozivlje ga na duhovnu vojnu za mir. Vojna je 
to nadasve velika i zamašita. Borba je neobično jaka: život i 
smrt se suočiše u divnom dvoboju. Borba je jaka i zato što se 
s jedne i druge strane sukobiše neobično jaki borci: jedni s 
Kristom, drugi s đavlom; jedni dobri, drugi zli, jedni graditelji, 
a drugi rušitelji. Borba je velika, a oruđe? Samozataja, pravda 
i ljubav. Ono čemu se svijet izrugiva, što čak prezire i pod noge 
baca. Koliko snage treba da prijeđemo preko toga prezira, da 
odbijemo ciničko ismijehivanje svijeta, pa se održimo postojani 
i jaki te niti za čas ne posumnjamo u pobjedu. 

Međutm, može nas utješiti nada koju nam nepogrešivi gla- 
var Crkve obećaje. »Ako se ljudi povrate kušanju slatkoće ove 
ljubavi i odmore se u njemu«, završuje svoj govor Pio XII, »ko- 

načno će svijetu izaći sjajno. sunce mira. Mjesto zasljepljujuće 
grdžbe doći će razumni mir; mjesto neurednog natjecanja, 
srdačna suradnja; mjesto averzije, uzajamno razumijevanje; 
mjesto opasnog uzbuđenja, puna povjerenja vedrina duša.. Po- 
vratit ćemo se na put uzajamnih prijateljskih sporazuma, gdje 
će pravedni interesi sviju biti ocijenjeni pravednom i dobro- 
hotnom cijenom; gdje se neće bježati od žrtava za veće dobro 
ljudske obitelji; gdje će suvereno vladati dobra volja i uzorna 
vjernost danoj riječi«. SENEX 


Katolički kongres za međunarodni mir 


Od 19—22 kolovoza prošle godine bio je u Hagu katolički 
kongres za međunarodni mir. On je nastavak i proširenje kon- 
gresa koji su se održali u Londonu 1936 i Dublinu. 1937. 

Rad kongresa u Hagu organizovao je mjesni odbor kome je 
predsjedao *R. P. Korr profesor katoličkog univerziteta u Ny- 
mengu, a tajništvo je vodio g. Serrarens, zastupnik i generalni 
tajnik Internacionalne konfederacije kršćanskih radnika. Radne 
sjednice su bile privatne. Predavanje je održao Mgr. Ryan pro- 
fesor katoličkog univerziteta u Washingtonu i R. P. Delos, pro- 
fesor katoličkog univerziteta u Lille-u, o uzrocima međunarod- 
nog nereda; M. Buć profesor univerziteta u Toulouse i M. U. 
de Valk ekonomski pogled na meunarodni nered; R. P. Miiller 
(Anvers) i M. John Eppstein (London) O međunarodnoj organi- 
zaciji. Mgr. Beaupin predsjedao je komisiji koja se je bavila 
problemom odgoja. Mi objavljujemo Ovdje rezolucije koje je 
kongres usvojio. 5 

Rezolucija o međunarodnom neredu i njegovu lijeku. 


I 


Mir kao politički cilj treba da se u pravom smislu obnovi 
među narodima. Mir nije dat na čuvanje ni jednoj državi, niti 
je rezultat individualne naredbe po kojoj bi narodi živjeli bez 
žrtava ali također i bez suradnje. On je spokojstvo socijalnog 
stanja gdje učestvovanje u zajedničkom dobru osigurava ljudi- 
ma i narodima život koji dolikuje njihovu cilju po. prirodi i 
po kršćanstvu. : 

Dakle zajedničko je dobro, prema čovjeku ili prema: naro- 
dima, princip pravednog reda gdje su garantovana uzajamna 

prava: ljudi i društva; on je isto tako predmet milosrđa koje 
svako duguje svojim bližnjima. Ono je društvo u miru koje: je 
postavilo u svoje biće pravni red prožet ljubavlju. — Takav 
mir je dinamičan: kao zajedničko dobro on je uvijek predmet 
koji se može usavršiti težnjom ljudi za većom pravdom i mi- 
losrđem.. i ; 

(Svaki čin i svaka nauka koji odvraćaju- politiku od'uspo- 
stave međunarodnog pravnog poretka i bratskog osjećaja: osno- 
vana na jedinstvu čovječanstva i jednakosti prirode i na soli- 
darnosti ljudi, treba smatrati kao bliži ili dalji uzrok međuna- 
rodnog nesklada, 


lI 


Najveći dio sadašnjih uzroka međunarodnog nesklada čini 
se da imade podlogu na osjećajima i stvarnim potrebama ljudske 
naravi; ali se te potrebe tako izoliraju 1 tako pretjeruju, da se 
pogrešno smatraju kao jedinom. podlogom ljudskog društva i 
jedinim ciljem ljudskoga života. Zato su one tim pogubnije, što 
se,. dakako iskrivljene, pozivaju na istinske elemente socijal- 
nog. poretka, pa radi toga nalaze lakši pristup u dušu masa. 

a) Tako. biva. s nacionalizmom. Uzeti nacijo- 
nalni osjećaj — proširenje: domoljubnog osjećaja. — kao mo- 


<ralnu bazu političkog poretka, uzeti ga kao polaznu točku 


kulture može biti dobitak za čovjeka; ali podvrći čitavi 
ljudski i društveni život etničkim i nacionalnim ciljevima 
znači preokrenuti red bitnih vrednota. : 

b) Opasnost biva to veća ako se filozofija i politička praksa 
slože pa poistovjetuju narod i državu. Ako one oduzimlju 


državi općenitost njezinog cilja i transcedenciju, koja odatle: 


slijedi. Ako one stavljaju državnu vlast ne više u službu ljud- 
ske osobe nego u službu etničkih ciljeva ili nacionalističkih 
namjera. Opasnost ne biva manja, ako se poistovjeti klasa 
s državom. 

€) Preuzimanje državne vlasti po jednoj partikularističkoj 
grupi kao na pr. nacionalističkoj, etničkoj ili klasnoj, sprečava 
stvaranje mirnog političkog reda zato, što sprečava pogled na 
općenitost i na pravo opće dobro, 

d) Ona vodi fatalnom nuždom totalitarizma. Niti etničke 
skupine, niti rasne, niti klasne ne gledaju u čovjeku trans- 
cedentnu osobu kao subjekt pravnog poretka, koju veže opće- 
nito bratstvo i ljubav. Država, koja isključivo: gleda svoje ci- 

ljeve, ne vidi pred sobom drugo, nego nacionalistu, pro- 
izvađača ili nosioca rasnih klica. Otuda nestaje između država 
i narođa veza jednakosti i bratstva, prava i ljubavi, koje su 
potrebne za mir u međunarodnom društvu. 

e) Otuda također barbarski procesi, koji ne poštuju duhovnu 
slobodu čovjeka i građanina i koji konačno sprečavaju da 
najvažniji događaji i najvrednije riječi ne dođu do znanja 
narođa. ' 

f) Napokon krivi pojam o apsolutnoj suverenosti Države, 
plod individualizma, koji niječe njihovu narodnu solidarnost 
i lišava je njezinog obligatnog moralnog karaktera, dobio je po 
zadnjim političkim događajima novu važnost: taj pojam ostaje 
nepremostiva zapreka međunarodnog organizma i međunarod- 
nog poretka, bez kojega nema mira. 


III 


Ukratko: — a) Svi ovi uzroci nepravde i mržnje u ko- 
načnoj analizi imaju jednu podlogu: oni proizlaze gotovo svi iz 
istog izvora, a taj je: nepriznavanje vrijednosti ljudske osobe. 

"Katolička nauka uzdiže na najviši vrhunac dostojanstvo 
ljudske osobe razumne, slobodne, besmrtne duše, pozvane na 
božanski život. Tako se ona protivi međunarodnom neredu u 
principu. 

Otvoren svim vrednotama koje povećavaju napredak sve- 
opće civilizacije, kršćanski duh je jednako sposoban da 
shvate vrijednost onoga vlastitoga što rase i narodi pridonose 
općem dobru čovječanstva, kao što je sposoban da širi simpa- 
tiju i razumijevanje što će po znanosti, umjetnosti, povijesti i 
kulturi uopće dati duhovnu podlogu za surađnju naroda. 

Primijeniti ovu nauku na međunarodno područje znači 
raditi na djelu mira, na kojem treba da surađuju svi ljudi 
dobre volje. ; 

b) To djelo mora se promicati u uskoj suradnji učenjaka 
s ljudima akcije. : 

Ideal mira će se rašiniti i prožeti sve klase i sve narode. 
Važno je, da taj ideal bude povezan s praktičnim programom 
odgoja, propagande i uputa, što ih vrše odgojne ustanove, 
omladinski pokreti, stručne i sindikalne organizacije, Štampa i 
uopće katolička udruženja te udruženja s kojima katolici 
surađuju. ' Priredio I. Brkljačić.. 

Duhovne veze Hrvata s Papinstvom 


Godine 641 stupaju Hrvati prvi put u vezi sa papinstvom, 
s kojim do dana današnjega žive u dobrim odnosima kroz svu 
burnu historiju. Tim datumom počinje krštenje hrvatskoga na- 
roda, kao i stvaranje njihove kulture. Od tada je život hrvat- 
skoga naroda u bitnoj vezi sa papinstvom, koje mu donosi naj- 
veće vrednote njegova kulturnog života. 

Za vladanja hrvatskih knezova veza između hrvatskoga 
naroda i papinstva postaje sve uža i intimnija. Domogoj (864.— 
879.), za njim Branimir (879.—892.) goje ljubav prema namjes- 
niku Kristovu, a Papa Ivan VIII. u pismu što ga šalje Tec- 
doziju biskupu u Ninu kliče: »Budite vjerni Bogu i sv. Petru 
do smrti«. Taj isti Papa dne 31 svibnja 879 god. prikazuje Bogu 
sv. Misu za Hrvate, te s ovog mjesta blagoslivlje hrvatski narod 
i njegovu domovinu. Za vladanja hrvatskih narodnih vladara 
ta veza ne samo da se ne kida već ona postoji čvršće, dok ko- 
načno papa Ivan X okruni 925 g. Tomislava prvim kraljem. 

Kroz daljnju svoju povijest hrvatski se narod odupire ne- 
prijateljima potpomognut moralno i materijalno od papinstva. 
U borbi sa turskim provalnicima padaju kraljevstva. Kroz Beo- 
grad i Peštu prolaze turske horde. Na tlo Zagreba ne stupa ni- 
kada tursko kopito. Istočno kršćanstvo je podleglo azijskim 
provalnicima koje zaustavlja hrvatski narod u krvavoj borbi 
braneći doduše sebe, ali braneći u isti čas i Zapad. »Ostaci 
ostataka slavnog negda kraljevstva« ne malakšu, već nastav- 
ljaju borbu. U toj borbi očvrstila se do neograničene mjere 
ljubav hrvatskoga naroda prema papinstvu. Pape su dobro po- 
znavali prilike u Hrvatskoj i ustrajno su slali pomoć. E 

Pa i kasnije je hrvatski narod herojski suzbio sve zablude, 
koje su ga htjele odvratiti od Rima. On ne prima ni bogumil- 
stvo nj luteranstvo kao ni nanovije moderne materijalističke 
zablude XIX i XX stoljeća. Poznato je jedinstvo hrvatskih 
staleža u suzbijanju protestantizma koji se nije mogao uvrije- 
žiti u Hrvatskoj. Najnovije materijalističke i rasistčke zablude 
zna također da suzbje hrvatski narod. 

God. 1925. Hrvati su proslavili 1000-šnjicu hrvatskog kra- 
ljevstva, pošavši u Rim da se poklone sv. Petru i njegovom 
nasljedniku manifestiraju ljubav koju su odvijeka gojili. Papa 
je očinskim riječima pozdravio hrvatske hodočasnike. 

I evo sada hrvatski biskupi pozivlju svoje vjernike poseb- 
nom poslanicom da proslave veoma važni datum svoje povijesti 

kad su stupili u odnos s rimskim biskupom, tim žarištem svog 
duhovnog života. 

Veze između Hrvata i papinstva nisu jedno ili dva stoljeća 
već eto za dvije godine navršiti će se upravo 1300 godina, da 
Hrvati stoje čvrsto uz Petrovu pećinu. Toj pećini oni duguju 
svoju: duhovnu snagu, svoju vjeru kao i svoju: prosvjetu. Tako 
če s naročitim: slavljem proslaviti najvažniji datum . svoje 


. povijesti. 


Riječi koje je kazao hrvatskom narodu namjesnik Kristov 
pred 12 vjekova — »Budite vjerni Bogu i sv. Petru« — bile su 
aktuelne kroz sva: vremena, pa su aktuelne nadasve dana. 

Zato će se godina 1941 ft. j. 1300 godišnjica veza između 
Hrvata i papinstva, duboko utisnuti u srce svakog Hrvata, te 
će hrvatska duša pokazati i ojačati svoju ljubav prema Bogu i 
Njegovu namjesniku na zemlji kojega danas: predstavlja snažna 
asketsko-intelektualna ličnost — sv. Otac papa Pijo XII. 


A. SIRONIĆ 


Pogled na današnju Njemačku 


Nacijonalsocijalizam+ propovijeda svoj novi svjetovni nazor, 
ili kako je to izrazo pokojni papa Pijo XI, novo životno shva- 
ćanje. (eine neue Lebensanffassung). Nacijonalsocijalizam hoće 
d abude nova religija, neovisna i različna od svih ostalih. 
Svojim zahtjevima zahvaća. on čitavog čovjeka, tj. njegovo 
tijelo i dušu, a svojim naukom donosi svoja riješenja osnovnim 
i najglavnijim životnim problemima. 

I nužno je moralo iz toga slijediti da se nacizam sukobio 
sa ostalim svjetovnim nazorima i religijama. Najjače se su- 
kobo sa katoličkom religijom, jer je ona sa svojom božanskom 
naukom najljući neprijatelj svakome poganstvu. Zato je na- 
cizam i uperio svoje najoštrije strijele upravo proti katoličkoj 
Crkvi. Svi napadaj »teže za zaustavljanjem i oduzimanjem krvi 
katoličkom životu; što više za razorenjem katoličke Crkve... 
pa čak i za iškorijenjenjem kršćanstva uopće i za uvođenjem 
vjere, koja sa pravom vjerom u Boga i kršćanskom vjerom u 
prekogrobni život nema ništa zajedničkoga«. (Iz poslanice njem. 


biskupa, 1938.) 

Nacizam ide dakle za uvođenjem nove vjere. To je zapravo 
osnovica ideja cijelog novonjemačkog režima: stvoriti novu 
vjeru. sa svojim nazorima na svijet, život, društvo, državu, obi- 
telj, pravo itd. Njemačka neće da svijest superiornosti germa- 
nižzma bude danas privilegij samo jedne manjine. Danas mogu 
i moraju svi Njemci raditi na tome da se njihova superiornost 
afirmira pred svijetom. To je svrha svih akcija koje poduzima 
i vođi nacistički režim, a'najvše se na to pazi kod odgoja mla- 
deži. S tom svrhom osnovani su i posebni zavodi u kojima se 
omladna od svojih najranijih godina odgaja u nacističkom duhu. 
Da je taj odgoj bez vjere, ne treba ni spominjati; dosta je reći 
da se ovi zavodi nazivaju »manastiri poganstva«, U njima se 
goji kukt tijela i krvi, a duh se zapostavlja i skučuje u odre- 
đene forme. 

Produkt nacističkog odgoja su indiviđui vezani na unapred 
stvorene forme života i mšljenja, a ne samostalne i slobođne 
ličnosti koje kroz život vodi vlastito stečeno uvjerenje. Tako 
je bar.u većini slučajeva. Nije onda čuđo da se taj režim 
održava. 


Nacistički režim se osniva na nauci o krvi i na nasilnom 
aktivitetu, koji nije pod kontrolom razuma, nego je prepušten 
svojim prohtjevima. U novije vrijeme možda najviše podržava 
taj režim zadovoljenje jednoga prohtjeva i nada da će se zado- 
voljiti i drugima. (Slučaj Austrije, Češke i dr.) 


s 
* 


Nakon ovih misli javlja se pitanje dokle će se ovaj režim 
održati i hoće li donjeti svijetu ikakve koristi? 

Kršćanin mora na sva pitanja gledati sa vrhunaravnog sta- 
novišta, pa tako i na dogođaje u historiji i današnjici. Svijetom 
uprvlja Bog — i to na, bez sumnje, najmudriji način. Zato se 
kršćanin: ne smije uznemiriti radi ovakvih pojava. 

. U historij je bilo veoma sličnih i zamašitijih događaja; i 
kad ih danas promatramo čine nam se razumljivim i točno po. 
planu Božjem dovršenim. Aleksandar Veliki sa svojim ogrom- 
nim carstvom učinio je, doduše nesvjesno, da se Istok približio 
Zapadu i da.se utro put kojim će kasnije kršćanstvo prodrijeti 
iz Azije da osvoji Evropu. Plod rimskoga carstva, za kršćan- 
stvo, su milijuni mučenika i svetaca. Francuska revolucija uro- 
dila je najprije zlom, ali već kratko vrijeme kasnije počela: su 
u Francuskoj obraćenja veoma uglednih ličnosti. I današnje 

konverzije francuskih intelektualaca su dosljedni ishod iFran- 
cuske revolucije. Ti su nam zaključci jasni samo onda ako na- 
vedene dogođaje promatramo sa čisto vrhunaravnog stanovišta. 

A dokle će ići Hitler i kakvo će dobro donijeti kršćanstvu 
i svijetu? To je u Božjim, a ne njegovim rukama i pokazaće 
nam budućnost. Dogođaje treba, istina, pratiti, ali se ne smi- 
jemo poradi njih odviše nervirati, kao što se nerviraju ljudi 
sa boulewarda koji žive samo od dnevnih doživljaja. 


I. Balen 


Počast Charles-u Pegy-u 


Na reljefu novijeg francuskog literarnog i javnog života sva. 
kako je jedna od najistaknutijih ličnosti Charles Pćguy, veliki 
pjesnik, socijalni radnik, duboki mislilac, žarki rodoljub i ka- 
tolik, kojemu su nedavno na kući gdje je izdavao svoje famozne 
»Cahiers de la quinzaine«, kod Sorbone u 'Parizu prijatelji po- 
stavili spomen-ploču kao uspomenu i znak štovanja onoga što je 
učinio prije nego je na Marni, u svjetskom ratu, prinio Fran- 
cuskoj i Bogu žrtvu svoga života. Pisao je mnogo, i sada, nakon 
dvadeset godina, Francuska se nadahnjuje njegovim mislima. 
Daniel Rops veli: »Svi znađemo čitave stranice iz »Jean Coste« 
i stihove iz »Eve« ili iz »Tapisseries« naizust. Sav mladi fran- 
cuski pokret od deset godina unatrag, koji se bori za primat 
čovječje osobe, mnogo duguje Pć6guy-u. Kao socijalnog radnika 
obilježuje ga njegova neumoljiva borba protiv nove hereze koja 
g oltara skida Boga i postavlja idol Zlato. Novac, koji je zami- 
jenio Boga, nije imao većeg neprijatelja. To dokazuje njegov 
vječno aktuelan »Jean Coste«. Henri Bergson ga smatra najvećim 
francuskim misliocem pa o njem veli: »Imam dojam, da će od 
svih nas jedini Bćguy ostati kad izađemo iz ovog tunela u kom 
se sada nalazimo«. Taj čovjek, koji daje život za domovinu, u 
dvadesetoj je godini socijalista, da kasnije kao katolik zrele 
dobi kaže: »Sva duhovna i vremenska, vječna i tjelesna pitanja 
imaju težište u jednoj točki koja je ugaoni kamen moga vjero- 
vanja. To je Bezgrješno Začeće«. | 

Književnost 
Luigi Sturzo, Politique et morale, Bloud et Gay, Paris, Fres 
24. — U ovim teškim danima kada je izblijedila svaka iđeja 
morala, a svijetom vlada sila, ova će knjiga pomoći za ori- 
jentaciju. Njezino razglabanje se temelji na principima kršćan- 
skog morala, koji se ne savija pod pritiskom sila čak ni tađa kad 


se čini da ova nekom odmjerenom fatalnošću provaljuje. Ona 


nam zato pruža neki sveti optimizam u snagu ideje, koja je jača 
od sile, iako je kojiput silom prilika potisnuta u pozadinu. U 
stvari, radi se o tome da sve naše djelovanje mora biti prožeto 
moralnim principima, koja čovjek mora poštivati i onda kad to 
možda ne konvenira. Naročito je interesantno poglavlje a nje- 
mačkoj apostaziji koja sve dublje korijenje uzimlje ovih zadnjih 
dana. 

Werner Goossens, De cooperatione immediata Mairis Re- 
demptoris ad Redemptionem obiectivam, Desclće de Brouwer, 
Paris. — Na pitanje da li je Majka Spasiteljeva neposredno su- 


djelovala u objektivnim učincima otkupljenja, davši zadovolj- . 


štinu i zaslugu, koje se pitanje danas nadasve raspravlja, auktor 
odgovara negativno. Usprkos nekim teolozima, pisac smatra da 
takvo mišljenje imade mnogo poteškoća, pa mu čak fali solidna 
toleoška podloga, te se stoga mora zabaciti, Nuzgredno napo- 
minje također da sasma malo bogoslova imade, koji bi usvajali 
mišljenje da je Bl. Dj. Marija zaslužila naše milosti »de con- 


digno«. 
P. Chaignon, Svećenik na oltaru, preveo dr. O. Knezović, 
»Vrelo života«, Sarajevo, Din 32. — Kad znamo da je žrtva na 


oltaru središte našeg kulta i izvor svih milosti, onda ćemo shva- 
titi vrijednost ove knjige prevedene na hrvatski jezik. Tek tada 
kada naši vjernici shvate uzvišenost sv. Mise, pa uvide da je 
ona kao svijetlo sunce od kojega dolazi svaka toplina, znat će 
i cijeniti i pohađati sv. Misu. Liturgijsko gibanje koje se tako 
živo razmahalo u našim danima imađe jedan od glavnijih cilje- 
ma da pokaže uzvišenost ove žrtve, oko koje bi se morali okupiti 
svi vjernici i crpsti na čistom izvoru obilne milosti. Ne varamo 
še kad kažemo da nam sv. Misa može pružiti onu okrepu tako 
potrebnu u našim danima, i da od nje očekujemo obnovu vjer- 
skog života. Zato za ovom knjigom, namijenjenom doduše u 
prvom redu svećenicima, mora posegnuti svaki vjernik, da što 
bolje upozna »dar Božji« koji smo primili od velike njegove 
ljubavi. 

* La paix par le Christ, izdao »Temps present« u suradnji s F. 
Mauriac Fumet, Simon i t. d. Paris, rue de Babylone, 68. Cijena 
2.50 Frcs. — Mir je neko nutarnje stanje duše, a oni o kojima 
zavisi sudbina svijeta, nemaju mira, Zato pesimistički gledamo 
u budućnost uza sva obećanja. Svijet je pod utjecajem neke 
brutalne sile, koja pođjarmljuje narođe i zabrinjuje čovječan- 
stvo. Oni koji se ne predaju Kristu snažno ruše slabijega. To 
viđimo danas kao nikada. Ali zato bar mi Kristovi učenici mo- 
rama postojano istaknuti zakon pravde i zakon ljubavi. Nikada 
smalaksati, pa i znali da smo izvrgnuti ruglu. Ideja ljubavi i 
pravde će ipak nekada pobjediti, pa je časno da se borimo za 
mir Kristov. Da bi taj mir postigli, poduzeli su urednici i pri- 
jatelji tjednika »Temps present« akciju za obnovu Francuske i 
čovječanstva u konsolidiranju mira i ljubavi. Njihov apostolat 
je čisto duhovan, a osniva se na nutarnjoj izgradnji pojedinca. 
Zato bi trebalo da ga potpomognu i svi naši katolici, pa se pret- 
plate na ovaj najveći francuski katolički tjednik koji stoji go- 
dišnje za Jugoslaviju samo 50 francs. 

Hrvatski socijalni tjedan, III. Društveni poredak i društveni 
pokreti, Zagreb 1939. — Da je problem, o kojem se raspravljalo 
na IIL hrvatskom socijalnom tjednu bio nadasve aktuelon, 
moglo se vidjeti iz interesa publike kdja je u neobično velikom : 
broju dolazila na predavanje. Ako išta suvremeni čovjek u ovim 
problemima traži danas orijentaciju. Stojimo na raskršju no- 
voga doba: stari sistemi propadaju; forme drušvtenog poretka 
dosadanjeg vremena ne zadovoljavaju. Svi osjećamo potrebu 
nekog temeljnog preokreta i duboke reforme pa stojimo pred 
pitanje: što da uradimo. U traganju za oblicima novoga druš- 
tvenoga poretka čovjek bi mogao lako da pogreši. Zato je i bilo 
potrebno da se hrvatski socijalni tjedan zaustavi na ovom važ- 
nom pitanju. Tako je knjiga, koja đonosi referate sastanka, 
sastavljena od članaka različnih stručnjaka, ipak se u njoj je- 
dinstvo gledanja na današnje strujanje, te se kod svih nastoji 
izbjeći pogreška u koju lako čovjek upadne, da zađe u ekstre- | 
me. Ako liberalizam nije održiv, ako sistem prošloga vijeka 
propadne, to ne znači da su ispravni pokreti već samom tom 
činjenicom što obračunavaju s liberalizmom. Kad se sjetimo 
da čovjek u pobijanju neispravnog stanovišta lako pada u eks- 
treme, ne ćemo se čuditi što i u ovom slučaju polazi u zablude, 
podavajući se previše fašističkim i totalitarističkim tendenci- 
jama, koje se kose s katoličkim naziranjem. Jer nastojanje da 
se sve apsorbira u državi, nije samo neopravdano s političkog 

nego i s moralnog stanovišta, koje ne dozvoljava da se lične 
slobode pojedinca uništi. Baš radi toga ova knjiga imađe danas 
nadasve aktuelnu vrijednost pa je najtoplije cijeloj hrvatskoj 
javnosti preporučujemo. Nadasve omladini koja se često u 
ovakvim stvarima radije podaje osjećaju nego hladnoj logici. 


H. B. 


: »Kartuzijanci i kartuzija Pleterje«, Zagreb 1939. Cijena. Din 
40.—. Narudžbe prima kartuzija Pleterje, p. Š. Jemej. — Po- 
treba za ovakovom. knjigom osjećala se je već odavno. O kartu- 
zijancima dosta se govori .bilo u dobrom bilo u lošem smislu, ali 
se zapravo slabo pozna njihov pravi autentični duh i život. A ova 
knjiga upravo o tome govori najviše. Uz historijske bilješke o 
razvitku kartuzijanskog Reda po svijetu uopće, a napose o raz- 
vitku same kartuzije u Pleterju, imamo ovdje detaljno prikazan 
i opisan sav idejni, stvarni i životni svijet onoga što shvaćamo 
pod imenom Kartuzija. Uloga, koju su kroz vijekove vršili samo- 
stani ,a napose samostani posvećeni isključivo kontemplativnom 
životu, bila je doista uvijek znatna. Ali danas, u ovom kobnom 
previranju ideja, u ovom grubom ispoljavanju materijalnoga u 
svim sistemima i ideologijama, još nam se u značajnijem svijetlu 
ukazuje vrijednost i značenje svakog samostana kontempla- 
tivnog Reda. To su doista oaze duha i srca u poplavi materije i 
sile, Upravo zato i jest u ovom našem vijeku, u ovim našim 
danima još potencirana njihova vrijednost i značenje. Modernog 
čovjeka treba bar gdjekad .na to potsjetiti, bar. mu ponegda 0 
tome govoriti .A ova knjiga vrši upravo tu ulogu. Modernom 
čovjeku u suvremenom obliku govori o vječnim vrednotama 
duha, kulture ,a nadasve onog vrhunaravnog gledanja na zbi- 
vanja i promjene, od česa opet svaka prava. kultura dobije naj- 
bolju svoju afirmaciju i aplikaciju. Neka dakle za ovom u pravi 
čas izdanom i luksusno s brojnim ilustracijama opremljenom 
knjigom posegne što veći broj onih, koji još uvijek cijene ono 
što je plemenito i visoko. A kamo sreće, kad bi ova knjiga 
doprla do ruku također onih, koji su slično štivo već davno 
odbacili! 


S dopustom Starješina. — Tiskara Braće Kralj, 
Zagreb, Ulica Pavla Radića 9. 

